
	VISPĀRĪGĀ VIENOŠANĀS Nr. VDAA 2026/12/AK/CI-136

	PAR PĀRTIKAS PREČU PIEGĀDI
ELEKTRONISKO IEPIRKUMU SISTĒMAS DALĪBNIEKIEM

	Rīgā

	
	
	
	


A.	VISPĀRĪGĀS VIENOŠANĀS DALĪBNIEKI
Šī vispārīgā vienošanās “Par pārtikas preču piegādi Elektronisko iepirkumu sistēmas dalībniekiem” (turpmāk – Vienošanās) ir noslēgta starp e-pasūtījumu apakšsistēmā reģistrētiem pircējiem
un
visām personām, kuras atklāta konkursa “Par pārtikas preču piegādi Elektronisko iepirkumu sistēmas dalībniekiem” (Id. Nr. VDAA 2026/12/AK/CI-136) (turpmāk – atklāts konkurss) rezultātā ir ieguvušas tiesības piedalīties e-iepirkumu procesā kā piegādātāji:

(katra persona atsevišķi turpmāk – piegādātājs),
un
[bookmark: _Hlk106780166]Valsts digitālās attīstības aģentūru (turpmāk ‒ centralizēto iepirkumu institūcija) (reģ. Nr. 90001733697) tās direktora __________ personā, kurš rīkojas saskaņā ar Ministru kabineta 2016. gada 14. jūnija noteikumiem Nr. 375 “Valsts digitālās attīstības aģentūras nolikums”;
(katrs minētais dalībnieks turpmāk – līdzējs vai visi kopā – līdzēji).
B.	DEFINĪCIJAS
Šajā Vienošanās sadaļā ietverts dokumentā lietoto terminu skaidrojums, kas attiecas uz visās Vienošanās sadaļās un tās pielikumos lietotajiem terminiem.
Apstiprināts pirkuma pieprasījums – piegādātāja pilnībā apstiprināts pirkuma pieprasījums, ar kuru piegādātājs apliecina savu gatavību piegādāt pieprasītās preces un piekrišanu noslēgt ar pircēju darījumu pirkuma pieprasījuma apstiprināšanas gadījumā (t.i., brīdī, kad pirkuma pieprasījums kļūst par pirkuma pasūtījumu).
Autonomi automātiskais process – e-pasūtījumu apakšsistēmā notiekošs process, kura norisi automātiski uzsāk vai izbeidz noteiktas tehniski sistēmas līmenī konstatējamas likumsakarības, kuras rada pircēja vai piegādātāja rīcība Vienošanās darbības laikā.
Daļēji apstiprināts pirkuma pieprasījums – pirkuma pieprasījums, kuru piegādātāja organizācijas lietotājs ir apstiprinājis ar preču saraksta vai to skaita izmaiņām.
Darījums – e-iepirkumu procesa ietvaros starp piegādātāju un pircēju noslēgts iepirkuma līgums, kas nosaka konkrētās preču piegādes noteikumus.
Elektronisko iepirkumu sistēma (turpmāk – e-iepirkumu sistēma) – Iepirkumu uzraudzības biroja pārziņā esoša valsts informācijas sistēma, kurā veic publiskas iepirkuma procedūras un darījumus un kuras tīmekļa vietne ir www.eis.gov.lv.
E-iepirkumu sistēmas uzturētājs –  sistēmas pārzinis Valsts informācijas sistēmu likuma izpratnē. Vienošanās noteikto e-iepirkumu sistēmas uzturētāja funkciju izpildes kārtību konkretizē Elektronisko iepirkumu sistēmas lietošanas noteikumi.
Elektroniskais iepirkumu process (turpmāk – e-iepirkumu process) ‒ darbību kopums, kura rezultātā pircējs un piegādātājs var noslēgt darījumu par standartizētu preču piegādi šīs Vienošanās ietvaros un fiksēt piegādes un preču kvalitāti, izmantojot e-iepirkumu sistēmu.
Elektroniskais katalogs (turpmāk – e-katalogs) – standartizētu preču katalogs, kurā pircējs veic pasūtījumu un piegādātājs piegādā konkrētas preces. E-kataloga saturu un attiecīgo centralizēto iepirkumu administrē centralizēto iepirkumu institūcija.
E-pasūtījumu apakšsistēma – e-iepirkumu sistēmas apakšsistēma, kurā e-iepirkumu sistēmas dalībnieks veic darījumus par e-katalogā pieejamām precēm un pakalpojumiem.
E-pasūtījumu apakšsistēmas izmantošanas noteikumi – dokumentu kopums, kas nosaka e-katalogu lietošanas tehniskos nosacījumus, t.sk. Elektronisko iepirkumu sistēmas lietošanas noteikumi, lietotāju rokasgrāmatas, instrukcijas un citi noteikumi, kas pieejams tīmekļvietnē www.eis.gov.lv. Šo noteikumu ievērošana ir saistoša līdzējiem un tos piemēro, ciktāl Vienošanās nav noteikts citādi.
E-pasūtījumu apakšsistēmas lietotājs – pircēja vai piegādātāja nodarbinātā fiziskā persona, kurai ir piešķirta piekļuve ar noteiktu tiesību apjomu e-pasūtījumu apakšsistēmai, lai sistēmā veiktu darbības saistībā ar darījumu noslēgšanu, kā arī citas šajā Vienošanās vai e-pasūtījumu apakšsistēmas izmantošanas noteikumos un lietotāju instrukcijās noteiktās darbības e-iepirkumu procesa ietvaros.
Identifikācijas rekvizīti – paroles, lietotāja vārdi, kodu kartes, kvalificēti elektroniskās identifikācijas līdzekļi un/vai cita elektroniskā vai jebkādā citādā veidā fiksēta informācija, kuru pircēja un piegādātāja e-pasūtījumu apakšsistēmas lietotāji izmanto piekļūšanai un darbību veikšanai e-iepirkumu procesā atbilstoši lietotāju instrukcijām.
[bookmark: _Hlk115091669]Kataloga vadītājs – centralizēto iepirkumu institūcijas norīkota persona, kas sniedz atbalstu Vienošanās dalībniekiem e-kataloga izmantošanā preču/pakalpojumu procesu jautājumos, izskata Vienošanās dalībnieku sūdzības, kā arī veic kontroli par Vienošanās noteikumu ievērošanu un piemēro dalībniekiem Vienošanās paredzētos ierobežojumus no centralizēto iepirkumu institūcijas puses.
Neatbilstošas preces piegāde – tādas preces piegāde, kas neatbilst Vienošanās tehniskajā specifikācijā (1. pielikums) minētajām prasībām.
Nekvalitatīvas preces piegāde – tādas preces piegāde, kas atbilst Vienošanās tehniskajā specifikācijā (1. pielikums) minētajām prasībām, taču tai ir bojājumi vai trūkumi.
Pilnībā izpildīts pasūtījums – darījuma statuss, kas e-pasūtījumu apakšsistēmā tiek piešķirts, apstiprinot kvalitāti visām pirkuma pasūtījumā esošām piegādātām precēm.
Piegādātājs – komersants, kas atklāta konkursa ietvaros ir ieguvis tiesības piedalīties e-iepirkumu procesā kā standartizēto preču piegādātājs aktīvā piegādātāja statusā. Atbilstoši darbību veikšanai e-iepirkumu procesa ietvaros ar piegādātāju identificējams katrs piegādātāja e-iepirkumu sistēmas lietotājs atsevišķi un visi piegādātāja e-iepirkumu sistēmas lietotāji kopā, ja šajā Vienošanās nav noteikts citādi.
Piegādātāja administrators – Piegādātāja e-iepirkumu sistēmas lietotājs, kas aktualizē e-iepirkumu sistēmas dalībnieka datus, ir tiesīgs sistēmā izveidot jaunu sistēmas lietotāja profilu un veikt tajos nepieciešamās izmaiņas, kā arī veikt citas šajā Vienošanās vai e-iepirkumu sistēmas e-pasūtījumu apakšsistēmas izmantošanas noteikumos atļautās darbības.
Piegādātāja pilnvarotais piegādātājs – e-pasūtījumu apakšsistēmas lietotājs, kas ir tiesīgs piekrist izskatīt un apstiprināt pirkuma pieprasījumu, reģistrēt preču piegādes sūtījuma statusu, kā arī veikt citas šajā Vienošanās vai e-pasūtījumu apakšsistēmas izmantošanas noteikumos atļautās darbības.
Pircējs – e-pasūtījumu apakšsistēmā reģistrēta valsts pārvaldes vai pašvaldības iestāde, pašvaldība, cita atvasināta publiska persona vai tās institūcija, kas uzskatāma par pasūtītāju Publisko iepirkumu likuma vai sabiedrisko pakalpojumu sniedzēju Sabiedrisko pakalpojumu sniedzēju iepirkumu likuma izpratnē, vai e-pasūtījumu apakšsistēmā reģistrēta Latvijas Republikas teritorijā esoša Eiropas Savienības iestāde, izpildaģentūra vai struktūra, kas uzskatāma par līgumslēdzēju iestādi.
Pircēja administrators – pircēja e-iepirkumu sistēmas lietotājs, kas aktualizē e-iepirkumu sistēmas dalībnieka datus, ir tiesīgs sistēmā izveidot jaunu sistēmas lietotāja profilu un veikt tajos izmaiņas, kā arī veikt citas šajā Vienošanās vai e-pasūtījumu apakšsistēmas izmantošanas noteikumos atļautās darbības.
Pircēja pilnvarotais apstiprinātājs – e-pasūtījumu apakšsistēmas lietotājs, kas ir tiesīgs apstiprināt e-katalogā iekļauto preču pirkumu pieprasījumus, veikt izmaiņas pirkumu pieprasījumos (piemēram, samazināt iepērkamo preču skaitu, dzēst preces no pirkuma pieprasījuma) un veikt citas šajā Vienošanās vai e-pasūtījumu apakšsistēmas izmantošanas noteikumos atļautās darbības.
Pircēja pilnvarotais iepircējs – e-pasūtījumu apakšsistēmas lietotājs, kas ir tiesīgs veikt meklēšanu e-katalogā, izveidot e-katalogā iekļautu preču pirkuma pieprasījumus, veikt saistošus ierakstus datu bāzē par pirkuma pasūtījuma statusu un veikt citas šajā Vienošanās vai e-pasūtījumu apakšsistēmas izmantošanas noteikumos atļautās darbības.
Pircēja pilnvarotais saņēmējs – e-pasūtījumu apakšsistēmas lietotājs, kas ir tiesīgs veikt saistošus ierakstus datu bāzē par preču piegādes saņemšanu, statusu un kvalitāti, kā arī veikt citas šajā Vienošanās vai e-pasūtījumu apakšsistēmas izmantošanas noteikumos atļautās darbības.
Pirkuma pasūtījums (apstiprināts vai daļēji apstiprināts pasūtījums) – pircēja apstiprināts pirkuma pieprasījums, t.i., pircēja un piegādātāja ar saistošiem ierakstiem datu bāzē apliecināta piekrišana slēgt darījumu ar pirkuma pieprasījuma apstiprināšanas procesā saskaņotiem būtiskajiem noteikumiem.
Pirkuma pieprasījums – pircēja pilnvarotā iepircēja izveidots e-katalogos iekļautu konkrēti atzīmētu preču pirkuma pieprasījums, t.i., piedāvājums slēgt darījumu, norādot preču daudzumu, cenu, piegādes termiņu un piegādes adresi.
Preces – standartizētas preces (t.sk. papildu aprīkojums, piederumi, uzlabojumi) atbilstoši e-katalogu klasifikācijai un tajā norādītajām minimālajām tehniskajām prasībām, kuras pircējs iegādājas un kuru cena, kods, nosaukums, apraksts, vienību skaits, tehniskās specifikācijas un cita veida apraksts minēts pirkuma pasūtījumā.
Preču grozs – saraksta veidā attēlotas lietotāja izvēlētās preces pirkuma pieprasījuma(u) izveidei, arī ekrānformas nosaukums.
Reģioni –e-iepirkumu sistēmā definēti teritoriālie apgabali atšķirīgu cenu noteikšanai piegādātājiem:
Rīgas – 	Ādažu novads, Jūrmalas valstspilsētas pašvaldība, Ķekavas novads, Mārupes novads, Olaines novads, Rīgas valstspilsētas pašvaldība, Ropažu novads, Salaspils novads, Saulkrastu novads, Siguldas novads.

Kurzemes – 	Dienvidkurzemes novads, Kuldīgas novads, Liepājas valstspilsētas pašvaldība, Saldus novads, Talsu novads, Ventspils novads, Ventspils valstspilsētas pašvaldība.

Vidzemes –  Aizkraukles novads, Alūksnes novads, Cēsu novads, Gulbenes novads, 
Limbažu novads, Madonas novads, Ogres novads, Smiltenes novads, Valkas novads, Valmieras novads, Varakļānu novads.

Latgales – 	Augšdaugavas novads, Balvu novads, Daugavpils valstspilsētas pašvaldība, Krāslavas novads, Līvānu novads, Ludzas novads, Preiļu novads, Rēzeknes novads, Rēzeknes valstspilsētas pašvaldība.

Zemgales –  Bauskas novads, Dobeles novads, Jelgavas novads, Jelgavas valstspilsētas 		         pašvaldība, Jēkabpils novads, Tukuma novads.

Saistošs ieraksts datu bāzē – pienācīgi identificētas pircēja vai piegādātāja pilnvarotā lietotāja veiktās darbības sistēmā, kuras atbilst attiecīgā pilnvarotā lietotāja tiesību apjomam, apstiprinot vai noraidot pirkuma pieprasījumu, pirkuma pasūtījumu, preču pieņemšanu, piegādes pieņemšanas atteikumu vai citas veiktās saistošas darbības sistēmā.
Sistēma – e-iepirkumu procesa elektroniskā vide un datu kopums.
Vispārīgā vienošanās – šis līgums (ieskaitot visus tā pielikumus) starp pircēju, piegādātāju un centralizēto iepirkumu institūciju par darījumu veikšanu e-iepirkumu procesā un attiecīgo preču piegādi.
C.	VISPĀRĪGĀS VIENOŠANĀS PAMATNOTEIKUMI
1.	VISPĀRĪGIE NOTEIKUMI
1.1.	E-pasūtījumu apakšsistēmā reģistrēts pircējs automātiski ir uzskatāms par šīs Vienošanās dalībnieku ar tiesībām piedalīties e-iepirkumu procesā un tā rezultātā noslēgt darījumus ar Vienošanās 1.2. apakšpunktā noteikto piegādātāju.
1.2. 	Ar šīs Vienošanās noslēgšanu, ievērojot iepirkuma procedūras dokumentos noteiktos ierobežojumus un nosacījumus, ja tādi bijuši paredzēti, piegādātājs iegūst tiesības piedalīties e-iepirkumu procesā un tā rezultātā noslēgt darījumus ar Vienošanās 1.1. apakšpunktā noteikto pircēju par e-katalogā minēto preču piegādi, izmantojot e-pasūtījumu apakšsistēmu.
1.3.	Šīs Vienošanās ietvaros piegādātāji apstiprina savus piedāvājumus preču piegādei. Piegādātāja vispārējo piedāvājumu pircējam veido katra piegādātāja piedāvājums un minimālās tehniskās specifikācijas prasības (1. pielikums). Konkrēta darījuma veikšanas laikā piegādātāja piedāvājumu veido e-katalogā piedāvātās preces, kuru:
1) tehniskie parametri ir labāki vai vienādi ar Vienošanās 1. pielikumā norādīto;
2) cena ir zemāka vai vienāda ar Vienošanās 1. pielikumā norādīto.
1.4.	Piegādes termiņš tiek aprēķināts pirkuma pieprasījuma izdarīšanas brīdī, ņemot vērā laiku, kāds atvēlēts pasūtījuma saskaņošanai – 4 (četras) darbdienas, kas sevī ietver 2 (divas) darbdienas piegādātāja apstiprinājumam un 2 (divas) darbdienas pircēja apstiprinājumam, un piegādes laiku saskaņā ar Preču piegādes darījumu vispārīgajiem noteikumiem (2. pielikums). Preču piegādes termiņš tiek norādīts pirkuma pieprasījumā un pasūtījumā.
1.5.	Pircējs e-pasūtījumu apakšsistēmā, ievērojot Preču grupu specifisko prasību sarakstā (3. pielikums) norādīto minimālo pasūtījuma apjomu, var iesniegt pirkuma pieprasījumu visā Vienošanās darbības laikā.
1.6.	Izvēloties konkrētu preci atbilstoši vienai no e-pasūtījumu apakšsistēmā definētajām preču tehniskajām specifikācijām, pircējs:
1.6.1.	ievērojot noteiktām precēm izvirzītos iegādes priekšnosacījumus, ja tādi paredzēti Preču grupu specifisko prasību sarakstā (3. pielikums) un/vai Tehniskās specifikācijas prasības (1. pielikums), var ievietot grozā jebkuru preci ar pircējam nepieciešamajām šīs Vienošanās 1. pielikumā noteiktajām minimālajām tehniskās specifikācijas prasībām un papildaprīkojumu vai papildīpašībām, ja tādas paredzētas, un šai specifikācijai atbilstošo zemāko cenu, kas noteikta uz piegādātāju savstarpējās konkurences pamata;
1.6.2.	darījuma komentāru laukā pamatojot nepieciešamību, konkrētajam pasūtījumam e-pasūtījumu apakšsistēmā var izvēlēties nosacījumu (ja šāda iespēja un nosacījumi paredzēti Preču grupu specifisko prasību sarakstā (3. pielikums)), ka jāpiegādā nedalīts pasūtījuma apjoms vai konkrēta nedalīta pasūtījuma daļa, ja nepieciešams nodrošināt iepērkamo preču vai pakalpojumu savstarpējo saderību.
1.7.	E-pasūtījumu apakšsistēmā ir šādi atsevišķu gadījumu apstrādes nosacījumi, kur sistēma:
1.7.1.	piedāvā pircējam preces, kuru cenas nav zemākās attiecīgajai specifikācijai, gadījumos, ja grozā ievietoto preču iespējamais pirkuma pieprasījums kādam no piegādātājiem nesasniedz šajā Vienošanās minēto minimālo pasūtījuma apjomu vai pircējs izveido atkārtotu pasūtījumu no tāda pirkuma pieprasījuma, kurš ir atteikts vai daļēji apstiprināts;
1.7.2.	nosakot piegādātāju, kam piešķirams pirkuma pieprasījums gadījumā, ja vairāki piegādātāji norādījuši tādas cenas, kas konkrētajā pasūtījuma apjomā veido vienādas summas, vadās pēc pēdējās (jaunākās) cenas noteikšanas principa un pirkuma pieprasījumu piešķir tam piegādātājam, kurš attiecīgo cenu bija norādījis pēdējais.
1.8.	E-pasūtījumu apakšsistēma (izņemot gadījumus, ja līdz Vienošanās darbības beigām atlikušas mazāk par 3 (trim) darbdienām) nosūta visiem Vienošanās piegādātājiem paziņojumu par pasūtījumu, nosakot 3 (trīs) darbdienas īpaši izdevīgu cenu noteikšanai šādos gadījumos:
1.8.1.	pircēja atlasīto preču vai pakalpojumu summa e-kataloga ietvaros ir vienāda ar Publisko iepirkumu likuma 8. panta ceturtajā daļā noteikto līgumcenu piegādes vai pakalpojuma līgumiem vai pārsniedz to;
1.8.2.	pircēja atlasīto preču vai pakalpojumu summa e-kataloga ietvaros ir vienāda ar Preču grupu specifisko prasību sarakstā (3. pielikums) norādīto cenas slieksni vai to pārsniedz, ja centralizēto iepirkumu institūcija tādu noteikusi;
1.8.3.	pircējs, veidojot konkrēto pasūtījumu, neatkarīgi no atlasīto preču vai pakalpojumu summas ir izvēlējies nosacījumu, ka e-pasūtījumu apakšsistēma nosūta paziņojumu par pasūtījumu visiem apakšsistēmā attiecīgajā pozīcijā vai pozīcijās aktīvajiem piegādātājiem īpaši izdevīgu cenu noteikšanai;
1.8.4.	pircēja atlasīto preču piegādei nepieciešams konkretizēt preces raksturlielumus vai citus darījuma izpildes nosacījumus, ja centralizēto iepirkumu institūcija Preču grupu specifisko prasību sarakstā (3. pielikums) šādu iespēju noteikusi.
1.9.	Vienošanās 1.8. apakšpunktā paredzētajam pasūtījumam pircējs ir tiesīgs norādīt:
1.9.1.	maksimālo attiecīgajam darījumam pieejamo finanšu līdzekļu summu;
1.9.2.	pamatotus priekšnosacījumus darījuma noslēgšanai vai tā noslēgšanai pilnā pasūtījuma apjomā.
1.10.	E-iepirkumu procesa ietvaros veikts darījums piegādātājam no brīža, kad piegādātāja pilnvarotais piegādātājs ir informējis pircēju par piekrišanu izpildīt pirkuma pieprasījumu un, pircējam – no dienas, kad pircēja pilnvarotais apstiprinātājs ir apstiprinājis pirkuma pasūtījumu, juridiskā spēka ziņā pielīdzināms rakstveidā noformētam un parakstītam līgumam. Ar Vienošanos pircējs un piegādātājs apņemas atzīt sev par juridiski saistošām visas darbības, kuras pircēja vai piegādātāja pilnvarotie lietotāji veic e-pasūtījumu apakšsistēmas un e-iepirkumu procesa izmantošanas ietvaros. Pircējs un piegādātājs atzīst sev par saistošiem ierakstus datu bāzē un piekrīt, ka attiecīgo saistošo ierakstu kopums datu bāzē apliecina bezierunu piekrišanu konkrētās piegādes darījuma noslēgšanai.
1.11.	Ja no pircēja vai piegādātāja neatkarīgu iemeslu dēļ ir pilnīgi vai daļēji neiespējama pieeja e-pasūtījumu apakšsistēmai sakarā ar sistēmas kļūdām vai traucējumiem serveru un sistēmas darbā, pircējs un piegādātājs nav atbildīgi par savu saistību neizpildi attiecīgajā piekļuves neiespējamības periodā.
D.	PIRCĒJA UN PIEGĀDĀTĀJA PILNVAROTIE LIETOTĀJI
2.	PIRCĒJA UN PIEGĀDĀTĀJA E-PASŪTĪJUMU APAKŠSISTĒMAS PILNVAROTIE LIETOTĀJI UN TO DARBĪBAS E-IEPIRKUMU PROCESĀ
2.1.	Piegādātājs, kurš centralizēto iepirkumu institūcijas centralizētās iepirkuma procedūras ietvaros ieguvis tiesības slēgt Vienošanos kā preču piegādātājs vai pakalpojumu sniedzējs e-pasūtījumu apakšsistēmā reģistrētiem pircējiem, un kurš nav reģistrēts e-pasūtījumu apakšsistēmā un kuram nav reģistrēts piegādātāja pilnvarotais administrators, kurš var veikt šīs Vienošanās 2.5.1. apakšpunktā atļautās darbības, iesniedz centralizēto iepirkumu institūcijai e-iepirkumu sistēmas dalībnieka – piegādātāja – reģistrācijas pieteikumu un administratora pilnvarojuma un apliecinājuma dokumentu.
2.2.	Katrai lietotāju kategorijai (statusam) ir noteikts kompetences apjoms darbību veikšanai e-iepirkumu procesa ietvaros. Par lietotājiem Vienošanās vai tās pielikumos noteikto darbību veikšanai var nozīmēt tikai pircēja/piegādātāja darbiniekus. Lietotāji ir tiesīgi veikt visas nepieciešamās darbības e-iepirkumu procesa ietvaros, lai starp pircēju un piegādātāju varētu noslēgt juridiski saistošu preču piegādes darījumu atbilstoši savai kompetencei.
2.3.	Par pircēja e-pasūtījumu apakšsistēmas lietotāju darbībām e-pasūtījumu apakšsistēmas ietvaros ir atbildīgs pircējs. E-iepirkumu procesa ietvaros izšķir šādus pircēja e-kataloga lietotājus un to kompetences: 
2.3.1. 	Pircēja pilnvarotais apstiprinātājs ir pircēja e-pasūtījumu apakšsistēmas lietotājs ar visplašāko kompetences apjomu, kurš ir tiesīgs apstiprināt e-katalogā iekļauto preču pirkuma pieprasījumus, kā arī veikt izmaiņas pirkuma pieprasījumos (piemēram, samazināt iepērkamo preču skaitu, dzēst preces no pirkuma pieprasījuma). Tikai pēc pircēja pilnvarotā apstiprinātāja izdarīta apstiprinājuma pirkuma pieprasījums iegūst pirkuma pasūtījuma (Apstiprināts pasūtījums vai Daļēji apstiprināts pasūtījums) statusu. Pircēja pilnvarotais apstiprinātājs drīkst iesniegt izmaiņu pieprasījumus pircēja datos, kā arī iesniegt piegādātājam un centralizēto iepirkumu institūcijai pretenzijas par piegādātāja rīcību e-iepirkumu procesa ietvaros. Pircēja pilnvarotais apstiprinātājs ir tiesīgs veikt arī citas darbības, kas attiecībā uz pircēja pilnvaroto apstiprinātāju minētas šajā Vienošanās vai e-pasūtījumu apakšsistēmas izmantošanas noteikumos. Pircēja pilnvarotais apstiprinātājs nodrošina vispārēju pircēja pilnvaroto lietotāju darbības uzraudzību. Ja pircējam ir vairāki pilnvarotie apstiprinātāji, viņu tiesību un pienākumu sadalījumu, kā arī maksimālo pasūtījumu ierobežojumu konkrētam pilnvarotajam apstiprinātājam, nosaka saskaņā ar pircēja iekšējiem dokumentiem, tomēr šādam tiesību ierobežojumam nav spēka attiecībā pret trešajām personām;
[bookmark: OLE_LINK1][bookmark: OLE_LINK2]2.3.2.	Pircēja administrators ir tiesīgs sistēmā izveidot e-pasūtījumu apakšsistēmas lietotāju kontus un veikt nepieciešamās izmaiņas minēto pircēja e-pasūtījumu apakšsistēmas lietotāju datos. Pircēja pilnvarotais administrators ir tiesīgs veikt arī citas darbības, kas attiecībā uz pircēja pilnvaroto administratoru minētas šajā Vienošanās vai e-pasūtījumu apakšsistēmas izmantošanas noteikumos. Pircēja pilnvarotais administrators nodrošina pārējo pircēja e-pasūtījumu apakšsistēmas lietotāju apmācību darbam ar e-pasūtījumu apakšsistēmu un darbību veikšanai e-iepirkumu procesa ietvaros. Nepieciešamības gadījumā konsultējas ar centralizēto iepirkumu institūciju par e-pasūtījumu apakšsistēmas darbības jautājumiem un informē citus pircēja e-pasūtījumu apakšsistēmas lietotājus;
2.3.3.	Pircēja pilnvarotais iepircējs ir tiesīgs atlasīt preces no e-kataloga un/vai veikt meklēšanu e-katalogā, sagatavot e-katalogā iekļauto preču un pirkuma pieprasījumus, veikt saistošus ierakstus datu bāzē par pirkuma pasūtījuma statusu. Pircēja pilnvarotais iepircējs ir tiesīgs veikt arī citas darbības, kas attiecībā uz pircēja pilnvaroto iepircēju minētas šajā Vienošanās vai e-pasūtījumu apakšsistēmas izmantošanas noteikumos;
2.3.4.	Pircēja pilnvarotais saņēmējs ir tiesīgs veikt saistošus ierakstus datu bāzē par preču piegādes saņemšanas statusu (piemēram, “saņemts”, “daļēji saņemts”, “atteikts”). Pircēja pilnvarotais saņēmējs ir tiesīgs veikt arī citas darbības, kas attiecībā uz pircēja pilnvaroto saņēmēju minētas šajā Vienošanās vai e-pasūtījumu  apakšsistēmas izmantošanas noteikumos.
2.4.	Lai nodrošinātu pietiekamu kontroli pār darījumu slēgšanu un to izpildi e-pasūtījumu apakšsistēmā, pircējs, ja iespējams, ievēro šādus nosacījumus:
2.4.1.	pircēja lietotājam, kuram ir piešķirta lietotāja loma “Iepircējs” (turpmāk – pircēja pilnvarotais iepircējs), netiek piešķirta lietotāja loma “Saņēmējs”;
2.4.2.	pircēja lietotājam, kuram piešķirta lietotāja loma “Apstiprinātājs” (turpmāk – pircēja pilnvarotais apstiprinātājs), netiek piešķirtas lietotāja lomas “Iepircējs” un “Saņēmējs”;
2.5.	Par piegādātāja e-pasūtījumu apakšsistēmas lietotāju darbībām e-pasūtījumu apakšsistēmas ietvaros ir atbildīgs piegādātājs. E-iepirkumu procesa ietvaros izšķir šādus piegādātāja lietotājus un to kompetences:
2.5.1.	Piegādātāja pilnvarotais administrators ir tiesīgs sistēmā izveidot “piegādātāja pilnvarotā piegādātāja” kā sistēmas lietotāja kontu un veikt tajā nepieciešamās izmaiņas datos. Piegādātāja pilnvarotais administrators drīkst iesniegt saskaņošanai izmaiņu pieprasījumus piegādātāja datos. Piegādātāja pilnvarotais administrators ir tiesīgs veikt arī citas darbības, kas attiecībā uz piegādātāja pilnvaroto administratoru minētas šajā Vienošanās vai e-pasūtījumu apakšsistēmas izmantošanas noteikumos. Piegādātāja pilnvarotais administrators nav tiesīgs izveidot un/vai veikt izmaiņas “piegādātāja pilnvarotā administratora” sistēmas lietotāja profilā. Piegādātāja pilnvarotais administrators nodrošina pārējo piegādātāja pilnvaroto lietotāju apmācību darbību veikšanai e-iepirkumu procesa ietvaros;
2.5.2.	Piegādātāja pilnvarotais piegādātājs ir tiesīgs piekrist izpildīt pirkuma pieprasījumu, reģistrēt sūtījuma statusu, tiešsaistē atjaunot saskaņotās izmaiņas piegādātāja piedāvāto preču klāstā, izveidot un izpildīt atskaites, pārlūkot e-katalogus, redzot zemākas cenas citu piegādātāju precēm tajās pašās kategorijās, kādas piedāvā pats piegādātājs. Pilnvarotais piegādātājs ir tiesīgs veikt arī citas darbības, kas attiecībā uz pilnvaroto piegādātāju minētas šajā Vienošanās vai e-pasūtījumu apakšsistēmas izmantošanas noteikumos.
2.6.	Pircēja un piegādātāja e-pasūtījumu apakšsistēmas lietotāji:
2.6.1.	iepazīstas ar Vienošanās noteikumiem, kas attiecas uz attiecīgās personas darbībām e-pasūtījumu apakšsistēmā, un e-pasūtījumu apakšsistēmas izmantošanas noteikumiem, un ievēro tos Vienošanās darbības laikā;
2.6.2.	atbilstoši e-iepirkumu sistēmas privātuma politikai, kas publicēta e-iepirkumu sistēmas tīmekļvietnes sadaļā “Saistošie dokumenti”, ir informēti par datu apstrādi e-pasūtījumu apakšsistēmas ietvaros;
2.6.3.	ievēro konfidencialitāti attiecībā uz visu informāciju, kas noteikta kā konfidenciāla vai uztverama kā konfidenciāla saistībā ar e-pasūtījumu apakšsistēmas izmantošanu, ieskaitot, bet neaprobežojoties ar parolēm, lietotāju vārdiem un kodiem. Ja lietotājam kļūst zināms par savu vai kāda cita lietotāja identifikācijas rīku izpaušanu vai pastāv aizdomas par minētās informācijas izpaušanu, lietotājs nekavējoties informē par to savas organizācijas administratoru vai e-iepirkumu sistēmas uzturētāju, nosūtot paziņojumu;
2.6.4.	iesniedz paziņojumus e-iepirkumu sistēmas uzturētājam par e-iepirkumu procesa darbības tehniskiem traucējumiem un problēmām.
2.7.	E-iepirkumu sistēmas uzturētājam ir tiesības ierobežot lietotāju skaitu. Par atteikumu reģistrēt lietotāju, e-iepirkumu sistēmas pārzinis informē pircēja/piegādātāja amatpersonu.
2.8.	Pēc šīs Vienošanās 2.6.3. apakšpunktā minētā paziņojuma saņemšanas organizācijas administrators vai e-iepirkumu sistēmas uzturētājs 1 (vienas) darbdienas laikā padara nelietojamus attiecīgos identifikācijas rīkus darbam e-iepirkumu procesā un nomaina tos pret jauniem identifikācijas rīkiem.
E. 	E-IEPIRKUMU PROCESA DALĪBNIEKU DARBĪBAS
3. 	VISPĀRĪGIE PIRCĒJA DARBĪBAS PRINCIPI UN NOTEIKUMI 
(t.sk. PIEGĀDĀTĀJA IZVĒLE) E-PASŪTĪJUMU APAKŠSISTĒMĀ
3.1.	Pircēja darbības e-pasūtījumu apakšsistēmā regulē šī Vienošanās, kā arī e-pasūtījumu apakšsistēmas izmantošanas noteikumi un cita dokumentācija, kas publicēta pircējam pieejamā e‑pasūtījumu apakšsistēmas tīmekļvietnes sadaļā, ciktāl tā nav pretrunā ar Vienošanās nosacījumiem.
3.2.	Atbilstoši savai kompetencei pircēja e-pasūtījumu apakšsistēmas lietotāji pircēja vārdā sagatavo konkrētu e-katalogā minētu preču pirkuma pasūtījumu (lietotāji ir tiesīgi līdz apstiprināšanai atsaukt pirkuma pieprasījumu) un iesniedz to e-iepirkumu procesa ietvaros, tostarp ievērojot turpmāk minēto:
3.2.1.	Pircēja e-pasūtījumu apakšsistēmas lietotāji ir atbildīgi par pirkuma pasūtījumā norādītās informācijas, t.sk. piegādes adreses un norēķinu rekvizītu atbilstību patiesībai;
3.2.2.	Pircēja pienākums ir veikt preču pirkuma pasūtījumu, ievērojot piegādātāja norādīto informāciju par konkrētās preces vienību skaitu vienā oriģināliepakojumā;
3.2.3.	Pircēja pienākums ir darījuma komentāru laukos norādīt visu informāciju, kas nepieciešama darījuma noslēgšanai (izpildei), tostarp informāciju, kas kā obligāti norādāma noteikta Tehniskajā specifikācijā (1. pielikums) vai Preču grupu specifisko prasību sarakstā (3. pielikums).
3.3.	Pēc tam, kad saņemts preču piegādes iespējamības apliecinājums no piegādātāja, pircējam ir pienākums 2 (divu) darbdienu laikā apstiprināt, grozīt vai atteikt pirkuma pasūtījumu. Apstiprināšanas gadījumā ar attiecīgu saistošu ierakstu datu bāzē pircējs noslēdz darījumu par preču piegādi ar to piegādātāju, kas ir iesniedzis attiecīgu preču piegādes iespējamības apliecinājumu.
3.4.	Pircējs ir tiesīgs atteikties no pirkuma pasūtījuma apstiprināšanas jebkurā no šādiem gadījumiem:
3.4.1.	pirkuma pieprasījums apstiprināts un nosūtīts piegādātājam sistēmas darbības kļūdas dēļ;
3.4.2.	piegādātājs nav apliecinājis gatavību piegādāt visas pasūtītās preces pieprasītajā piegādes termiņā, un šādu apstākļu dēļ pircējs nav ieinteresēts pasūtījuma izpildē;
3.4.3.	pirkuma summa Vienošanās 1.9.1. apakšpunktā noteiktajā gadījumā pārsniedz pircēja norādīto maksimālo konkrētajam darījumam pieejamo finanšu līdzekļu summu;
3.4.4.	nav iestājušies priekšnosacījumi darījuma noslēgšanai vai tā noslēgšanai pilnā pasūtījuma apjomā Vienošanās 1.9.2. apakšpunktā noteiktajā gadījumā;
3.4.5.	Vienošanās 1.9. apakšpunktā paredzēto darījumu nav iespējams noslēgt objektīvu apstākļu dēļ, kas iestājušies pēc pasūtījuma izveides vai, ja ir konstatējama situācija, kurā pircējam nav tiesiski pieļaujama darījuma slēgšana atbilstoši ārējiem normatīvajiem aktiem. 
3.5.	Veidojot atkārtotu pasūtījumu, no tāda pirkuma pieprasījuma, kurš ir atteikts vai daļēji apstiprināts, pircējs nav tiesīgs mainīt pasūtījuma nosacījumus vai apjomu.
3.6.	Pircējam ir pienākums pieņemt pasūtītās preces no konkrētā piegādātāja atbilstoši e-iepirkumu procesa ietvaros noslēgtā Preču piegādes darījuma vispārīgajiem noteikumiem (2. pielikums).
3.7.	Pircējs ir tiesīgs atteikt jau apstiprinātu pirkuma pasūtījumu vai vienpusēji atkāpties no noslēgtā iepirkuma darījuma Preču piegādes darījuma vispārīgajos noteikumos (2. pielikums) noteiktajos gadījumos.
3.8.	Par piegādes faktu atbilstoši Preču piegādes darījuma vispārīgajos noteikumos (2. pielikums) noteiktajam pircēja pilnvarotais saņēmējs nekavējoties veic attiecīgus nepieciešamos ierakstus datu bāzē. Ja pircējs attiecīgās darbības neveic, sistēmas ietvaros pircējs saņem atgādinājuma paziņojumus, pēc kuriem, ja pircējs neveic paredzētās darbības, sistēma pieņem piegādes faktu par notikušu. Attiecīgu ierakstu datu bāzē veic arī tādā gadījumā, ja pircējs piegādi pieņēmis tikai daļēji, vai arī pilnībā atteicies pieņemt piegādājamās preces.
3.9.	Pircējam ir tiesības:
3.9.1. 	iesniegt piegādātājam rakstisku pretenziju (vienlaikus informējot par to  centralizēto iepirkumu institūciju) par piegādātāja darbībām, kuru rezultātā piegādātājs ir pārkāpis e-pasūtījumu apakšsistēmas izmantošanas noteikumos noteiktās darbības e-iepirkumu procesā;
3.9.2.	iesniegt centralizēto iepirkumu institūcijai vai e-iepirkumu sistēmas uzturētājam ierosinājumus un priekšlikumus par e-pasūtījumu apakšsistēmas un e-iepirkumu procesa darbības optimizēšanu, papildināšanu un citu uzlabojumu veikšanu.
3.10.	Pircējam ir pienākums uzturēt pircēja informācijas sistēmas drošības procedūras, nodrošinot vismaz informācijas sistēmas aizsardzību pret vīrusiem un trešo personu nesankcionētu piekļuvi pircēja e-pasūtījumu apakšsistēmas lietotāju datoriem un datiem.
4. 	VISPĀRĪGIE PIEGĀDĀTĀJA DARBĪBAS PRINCIPI UN NOTEIKUMI E-IEPIRKUMU SISTĒMĀ
4.1. 	Piegādātāja darbības e-pasūtījumu apakšsistēmā regulē šī Vienošanās, kā arī e-pasūtījumu apakšsistēmas izmantošanas noteikumi, kas publicēti piegādātājam pieejamā e-pasūtījumu apakšsistēmas tīmekļvietnes sadaļā, ciktāl tie nav pretrunā ar šīs Vienošanās nosacījumiem.
4.2.	Saskaņā ar šo Vienošanos piegādātājs: 
4.2.1. 	nodrošina visu prasībām atbilstošu preču veidu (ar visu papildaprīkojumu un papildīpašībām, ja tādas paredzētas), kas minēti Vienošanās 1. pielikumā, ievietošanu e-katalogā ne vēlāk kā 5 (piecu) darbdienu laikā no Vienošanās parakstīšanas brīža Vienošanās 4.2.2. apakšpunktā noteiktajā apjomā;
4.2.2. 	nodrošina, ka Vienošanās 4.2.1. apakšpunktā norādītajā laika periodā e-katalogā ir ievietoti (tostarp visā Vienošanās darbības laikā pircējam iegādei ir pieejami) piegādātāja Vienošanās ietvaros piedāvāto preču veidi, ievērojot šādus vienlaikus piemērojamus nosacījumus par minimālo apjomu[footnoteRef:1]: [1:  	Nosakot, vai ir sasniegts norādītais apjoms, nepieciešamais preču veidu daudzums tiek aprēķināts veselos skaitļos, daļskaitļus noapaļojot uz augšu.] 

4.2.2.1.	ne mazāk kā 70 % (septiņdesmit procenti) no visa preču veidu kopējā apjoma;
4.2.2.2.	ne mazāk kā 100 % (viens simts procenti) to prasībām atbilstošu preču vai preču veidu, par kuru izpildi piegādātājam vai tā piedāvājumam iepirkuma procedūras laikā tika piešķirts vērtējums, vai kas ietekmēja piegādātāja piedāvājuma izvēli iepirkuma procedūras laikā;
4.2.3.	nodrošina, ka katrai e-katalogā ievietotai precei ir norādīta vismaz tā minimālā specifiskā informācija, kas paredzēta Preču grupu specifisko prasību sarakstā (3. pielikums);
4.2.4.	apņemas ievērot precēm noteiktos maksimālos cenu līmeņus (1. pielikums), vienlaikus nodrošinot, ka vienādām precēm (identiska prece ar identisku komplektāciju), kas piedāvātas atsevišķās preču grupās, ir vienāda cena; ir tiesīgs noteikt cenām atlaides atkarībā no pasūtīto preču skaita; pastāvīgi veic preču cenu aktualizāciju, bet ne vairāk kā 5 (piecas) reizes vienas kalendārās dienas laikā;
4.2.5. 	apņemas piegādāt Tehniskās specifikācijas (1. pielikums) prasībām atbilstošas preces pienācīgā kvalitātē, atbilstošā iepakojumā un nepieciešamajā apjomā un nodrošināt piegādāto preču garantijas saistības (tostarp visus garantijas nosacījumus, kas noteikti Tehniskajā specifikācijā), ja tādas precei paredzētas;
4.2.6.	apliecina savu piekrišanu un ievēro Preču piegādes darījuma vispārīgos noteikumus (2. pielikums) un atsevišķās specifiskās katrai preču grupai noteiktās prasības un piegādes īpatnības, kas atrunātas Preču grupu specifisko prasību sarakstā (3. pielikums).
4.3.	Piegādātāja Vienošanās 4.2.2. apakšpunktā piedāvātās preces tiek iekļautas e-katalogā, un to kopums veido piegādātāja vispārējo piedāvājumu pircējiem. Sagatavojot pirkuma pieprasījumus, pircējs ir tiesīgs paļauties, ka piegādātājs var un tam ir pienākums piegādāt visas attiecīgās e-katalogā iekļautās preces uzrādītajā laikā, kvalitātē un pircējam nepieciešamā apjomā.
4.4.	Piegādātāja e-pasūtījumu apakšsistēmas lietotāji ne vēlāk kā 2 (divu) darbdienu laikā apstiprina no pircēja saņemto pirkuma pieprasījumu. Piegādātājs nav tiesīgs atteikt (neapstiprināt) vai samazināt pircēja pirkuma pieprasījumu, izņemot gadījumu, kad pircējs:
4.4.1.	ir samazinājis sākotnējo pirkuma pieprasījumā pasūtīto preču apjomu;
4.4.2.	nav norēķinājies ar piegādātāju par iepriekš veiktu e-pasūtījumu apakšsistēmā pasūtītu preču piegādi ilgāk kā 3 (trīs) mēnešus no preču piegādes dienas (atteikuma tiesības). Izmantojot šajā punktā noteiktās tiesības atteikt pirkuma pieprasījumu, piegādātājam, reģistrējot atteikumu e-pasūtījumu apakšsistēmā, jānorāda atteikuma pamatojums, kurš ietver atsauci uz pircēja nesamaksātā pirkuma pieprasījuma identifikācijas numuru e-pasūtījumu apakšsistēmā, kā arī nesamaksātās preču pavadzīmes un/vai rēķina numuru;
4.4.3.	ir izvēlējies preces, kuras tam nav tiesību iegādāties un piegādātājam, attiecīgi, nav tiesību tās piegādāt šim pircējam;
4.4.4. 	ir norādījis tādus priekšnosacījumus darījuma noslēgšanai vai tā noslēgšanai pilnā pasūtījuma apjomā, kuri ir pretrunā vai nav savietojami ar Tehniskās specifikācijas (1. pielikums) prasībām, un piegādātājs nav spējīgs šādu darījumu izpildīt[footnoteRef:2]. [2: 	Šīs atteikuma tiesības Vienošanās 1.8. punktā paredzētajiem pasūtījumiem piegādātājs ir tiesīgs izmantot tikai tajā gadījumā, ja tas līdz pasūtījuma izveidei par šo pircēja rīcību, kas ierobežo piegādātāju, rakstveidā ir informējis centralizēto iepirkumu institūciju.
Centralizēto iepirkumu institūcijas informēšanas pienākums ir tikai priekšnosacījums atteikuma tiesību izmantošanai, bet ne pašu atteikumu pēc būtības pamatojošs pierādījums. ] 

4.5.	Ja piegādātājs, izņemot šīs Vienošanās 4.4.1. apakšpunktā noteikto gadījumu, atsaka (neapstiprina) pircēja pirkuma pieprasījumu vai samazina pirkuma pieprasījuma apjomu, tas atkārtotā preču atlasē nepiedalās.
4.6.	Nosūtot pircējam apstiprinājumu par iespēju piegādāt attiecīgās preces, piegādātājs izsaka vienpusēji neatsaucamu konkrētu piedāvājumu pircējam noslēgt juridiski saistošu preču piegādes darījumu saskaņā ar Preču piegādes darījuma vispārīgajiem noteikumiem (2. pielikums).
4.7.	Piegādātājam ir tiesības:
4.7.1.	iesniegt pircējam rakstisku pretenziju (vienlaikus informējot par to centralizēto iepirkumu institūciju) par pircēja darbībām, kuru rezultātā pircējs ir pārkāpis Vienošanās (tās pielikumu) nosacījumus vai e-pasūtījumu apakšsistēmas izmantošanas noteikumos noteiktās darbības noteikumus e-iepirkumu procesā;
4.7.2. 	rakstveidā atteikties no kādas preces vai preču veida (izņemot no tām precēm vai preču veidiem, kas iepirkuma procedūras ietvaros bija noteikti kā obligāti piedāvājami vai kas ietekmēja piegādātāja piedāvājuma izvēli iepirkuma procedūras laikā) turpmākas piedāvāšanas Vienošanās ietvaros vai turpmākas dalības Vienošanās;
4.7.3.	iesniegt centralizēto iepirkumu institūcijai vai e-iepirkumu sistēmas uzturētājam ierosinājumus un priekšlikumus par e-pasūtījumu apakšsistēmas un e-iepirkumu procesa darbības optimizēšanu, papildināšanu un citu uzlabojumu veikšanu;
4.7.4.	savu lietotāju darba automatizācijas nolūkos izmantot tehniskos līdzekļus un rīkus, par šādu līdzekļu vai rīku izmantošanu rakstveidā informējot e-iepirkumu sistēmas uzturētāju un ievērojot Vienošanās 4.8. apakšpunktā ietvertos ierobežojumus un prasības.
4.8.	Automatizēto tehnisko līdzekļu un rīku izmantošanas gadījumā piegādātājs nodrošina, ka:
4.8.1.	tehniskais līdzeklis vai rīks tiek lietots, tikai izmantojot konkrētu piegādātāja e-pasūtījumu apakšsistēmas lietotāja profilu no konkrētas IP adreses, par ko piegādātājs ir informējis e-iepirkumu sistēmas uzturētāju;
4.8.2.	piegādātājs un tā 4.8.1. apakšpunktā minētais e-pasūtījumu apakšsistēmas lietotājs ir sasniedzams, izmantojot lietotāja profilā norādīto kontaktinformāciju;
4.8.3.	tehniskā līdzekļa vai rīka darbība tiek uzraudzīta, tostarp tiek kontrolēta informācijas pieprasījumu pareizība un pieļaujamais biežums[footnoteRef:3], nekavējoties tiek novērstas nepareizi adresētu pieprasījumu plūsmas tīmekļvietnei www.eis.gov.lv, kā arī citas tehniskā līdzekļa vai rīka aktivitātes, kas ir pretrunā ar e-pasūtījumu apakšsistēmas izmantošanas noteikumiem. [3:  		Informācija par pieļaujamo vidējo pieprasījumu biežumu pieejama e-iepirkumu sistēmas vietnē saitē:
	https://www.eis.gov.lv/EIS/Publications/PublicationView.aspx?PublicationId=1384] 

4.9.	Piegādātājam ir pienākums uzturēt tā izmantotās informācijas sistēmas drošības procedūras, nodrošinot vismaz informācijas sistēmas un iekārtu aizsardzību pret kaitīgu programmatūru (datorvīrusiem) un trešo personu nesankcionētu piekļuvi piegādātāja pilnvaroto lietotāju datoriem un datiem.
5.	CENTRALIZĒTO IEPIRKUMU INSTITŪCIJAS DARBĪBAS PRINCIPI UN NOTEIKUMI E-PASŪTĪJUMU APAKŠSISTĒMĀ
5.1.	Centralizēto iepirkumu institūcija nodrošina e-pasūtījumu apakšsistēmas atbalstu un uztur e-katalogu. Realizējot minētās funkcijas, centralizēto iepirkumu institūcija nodrošina tiesisko vidi darījumu veikšanai, bet neiesaistās konkrētās līgumattiecībās starp pircēju un piegādātāju un neuzņemas nekādus līdzēja apliecinājumus, galvojumus vai garantijas sakarā ar pircēja un piegādātāja līgumattiecībām (t.i., centralizēto iepirkumu institūcija nav darījuma dalībnieks) vai to e-pasūtījumu apakšsistēmas lietotāju darbībām.
5.2.	Realizējot Vienošanās 5.1. apakšpunktā minētās funkcijas, centralizēto iepirkumu institūcija nodrošina pamata apmācību un nepieciešamības gadījumā nodrošina lietotāju atbalstu līdzēju nozīmētajiem pilnvarotajiem administratoriem darbam ar e-pasūtījumu apakšsistēmu e-iepirkumu procesa ietvaros.
5.3.	Centralizēto iepirkumu institūcijai ir tiesības:
5.3.1. 	veikt izmaiņas e-katalogā. Par tādām plānotajām izmaiņām, kas ietekmē pircēja vai piegādātāja darbības noteikumus vai kārtību e-iepirkumu procesā, centralizēto iepirkumu institūcija attiecīgi informē līdzēju pilnvarotos administratorus. 
5.3.2.	sekot e-pasūtījumu apakšsistēmā jebkurai preču pasūtīšanas/saņemšanas transakcijai bez līdzēja piekrišanas, tostarp pārbaužu un Vienošanās prasību izpildes kontroles nepieciešamībai:
[bookmark: _Hlk23408063]5.3.2.1. pēc savas iniciatīvas pieprasīt piegādātājiem jebkurā brīdī Vienošanās darbības laikā iesniegt piegādājamo preču paraugus un precēm nepieciešamo dokumentāciju un sertifikāciju; 
5.3.2.2.	pēc savas iniciatīvas pieprasīt pircējiem iesniegt pirkuma pieprasījuma izveidei, darījuma noslēgšanai vai tā izpildei ārējos tiesību aktos vai Vienošanās obligāti noteiktos nepieciešamos dokumentus;
5.3.2.3.	pārbaudīt preču atbilstību un precēm nepieciešamo dokumentāciju un sertifikāciju piegādātāja vai pircēja (ja tiek pārbaudītas jau piegādātas preces) telpās.
Šādu pārbaužu gaitā iegūto informāciju (izņemot gadījumus, kad konstatēta šīs Vienošanās noteikumu neizpilde vai iespējams normatīvo aktu pārkāpums vai informāciju pieprasa iestāde, kurai ir tiesības pieprasīt un saņemt ar Vienošanās noslēgšanu un izpildi saistītās ziņas saistībā ar ārējā normatīvajā aktā noteikto uzdevumu vai funkciju izpildi) centralizēto iepirkumu institūcija nav tiesīga izpaust trešajām personām;
5.3.3.	pieprasīt (t.sk. no piegādātāja) pierādījumus, ka piegādātāja kvalifikācija joprojām atbilst tām paziņojumā par līgumu un iepirkuma procedūras dokumentos norādītajām prasībām, atbilstoši kurām centralizēto iepirkumu institūcija piegādātāja kvalifikāciju bija vērtējusi iepirkuma procedūras laikā;
5.3.4.	pārtraukt vai ierobežot atbildes sniegšanu uz piegādātāja izmantoto tehnisko līdzekļu vai rīku pieprasījumiem, ja to vidējais biežums pārsniedz e-iepirkumu sistēmas uzturētāja vai centralizēto iepirkumu institūcijas noteikto biežumu, ko e-iepirkumu sistēmas uzturētājs vai centralizēto iepirkumu institūcija jebkurā brīdī ir tiesīga mainīt atbilstoši konstatētajai sistēmas noslodzei. 
[bookmark: _Hlk106695253]5.4.	Centralizēto iepirkumu institūcija ir tiesīga vienpusēji apturēt Vienošanos uz laiku daļā par konkrēta līdzēja vai tā pilnvarotā lietotāja tiesībām piedalīties e-iepirkumu procesā (t.sk. uzlikt pienākumu līdzējam novērst pārkāpumu un pārkāpuma rezultātā radītās sekas) vai vienpusēji izbeigt Vienošanos attiecībā pret konkrētu līdzēju, ja:
5.4.1.	piegādātājs/pircējs vai viņa pilnvarotais lietotājs izmanto e-pasūtījumu apakšsistēmu, pārkāpjot ārējo tiesību aktu prasības vai būtiski (vai atkārtoti) pārkāpjot šīs Vienošanās, t.sk. Tehnisko specifikāciju (1. pielikums), Preču piegādes darījuma vispārīgo noteikumu (2. pielikums), Preču grupu specifisko prasību saraksta (3. pielikums) un e-pasūtījumu apakšsistēmas izmantošanas noteikumu nosacījumus;
5.4.2. 	piegādātājs/pircējs vai jebkurš pilnvarotais lietotājs izmanto e-pasūtījumu apakšsistēmu prettiesiskos nolūkos, traucē sistēmas darbību vai kavē darījumu procesu sistēmā;
5.4.3.	piegādātājs vai viņa e-pasūtījumu apakšsistēmas lietotājs nepilda centralizēto iepirkumu institūcijas prasījumus, kas izriet no ārējā tiesību akta vai Vienošanās;
5.4.4.	pircēja e-pasūtījumu apakšsistēmas lietotājs nepilda centralizēto iepirkumu institūcijas prasījumus, kas izriet no ārējā tiesību akta vai Vienošanās.
5.5.	Centralizēto iepirkumu institūcija (tostarp liedzot piegādātājam tiesības ievietot attiecīgās preces e-katalogā un uzliekot pienākumu novērst pārkāpumu un pārkāpuma rezultātā radītās sekas) ir tiesīgs uz noteiktu laiku vai līdz Vienošanās darbības beigām vienpusēji izslēgt no e-kataloga preci vai kādu no preču veidiem vai to deaktivēt, ja piegādātājs vai viņa e-pasūtījumu apakšsistēmas lietotājs pārkāpj šīs Vienošanās, t.sk. Tehnisko specifikācijas (1. pielikums), Preču piegādes darījuma vispārīgo noteikumu (2. pielikums) vai Preču grupu specifisko prasību saraksta (3. pielikums) prasības, kas attiecināmas uz attiecīgo preci vai preču veidu, tostarp izdara vai pieļauj šādus pārkāpumus:
5.5.1.	Vienošanās noteiktajā termiņā un apjomā nav ievietojis preces tām noteiktajā apjomā, vai nav norādījis precēm visu Vienošanās vai tās pielikumos prasīto informāciju, vai šī informācija nav izsmeļoša vai ir maldinoša;
5.5.2.	vienādām precēm ar identisku komplektāciju un papildaprīkojumu (papildīpašībām) ir norādījis atšķirīgas cenas (šajā gadījumā centralizēto iepirkumu institūcija pēc saviem ieskatiem var neizslēgt preces, nosakot visām attiecīgajām precēm vienu cenu, par pamatu ņemot zemāko attiecīgā piegādātāja piedāvāto cenu šai precei) vai pārkāpj citus Vienošanās vai tās pielikumos paredzētos cenu noteikšanas nosacījumus;
5.5.3.	veicis sistēmā atzīmi par preces nosūtīšanas faktu piegādei, kas faktiski nav notikusi, vai veicis faktisko preces piegādi, bet nav atzīmējis sistēmā preces nosūtīšanas faktu;
5.5.4.	izņemot Vienošanās vai tās pielikumos noteiktos gadījumus, atsaka vai neapstiprina pircēja pirkuma pieprasījumu vai samazina pirkuma pieprasījuma apjomu;
5.5.5.	e-katalogā ir ievietojis vai piegādā tehniskās specifikācijas prasībām (t.sk. prasībām, par kuru izpildi piegādātājam vai tā piedāvājumam iepirkuma procedūras laikā tika piešķirts vērtējums vai kas ietekmēja piegādātāja piedāvājuma izvēli iepirkuma procedūras laikā) neatbilstošu (tostarp viltotu, vai prettiesiskā ceļā iegūtu) vai iepirkuma priekšmetā neietilpstošu preci;
5.5.6.	piegādā atšķirīgu preču skaitu kā pasūtīts vai piegādes cena atšķiras no sistēmā pasūtījumā aprēķinātās un/vai pārsniedz piedāvājumā norādīto maksimālo preces cenas robežu;
5.5.7.	nesaskaņojot ar centralizēto iepirkumu institūciju preces (tās ražotāja) maiņu, katalogā ievieto vai piegādā šādu citu (cita ražotāja) preci, vai piegādā preci, kura vispār netiek piedāvāta sistēmā preču katalogā, t.i., piegādā jebkādu citu preci, kura neietilpst to preču lokā, par kurām tika rīkota iepirkuma procedūra un atvērts katalogs;
5.5.8.	piegādā preces, kuras dokumentācijā nav norādīta visa Vienošanās vai tās pielikumos prasītā informācija;
5.5.9. piegādā preces, kas atbilstoši spēkā esošām preču ārējās tirdzniecības sankcijām[footnoteRef:4] ir noteiktas Eiropas Savienības tiesību aktos un/vai Latvijas Republikas tiesību aktos (t.sk., bet ne tikai attiecībā uz Krieviju un Baltkrieviju).  [4:  skat. Ārlietu ministrijas tīmekļvietnē (saite: https://www.mfa.gov.lv/lv/sankcijas), Valsts ieņēmumu didnesta tīmekļvietnē (saite: https://www.vid.gov.lv/lv/sankcijas), Eiropas Komisijas tīmekļvietnē kur pieejams apkopojums par Eiropas Savienības noteiktām sankcijām attiecībā uz Krievijas invāziju Ukrainā https://eu-solidarity-ukraine.ec.europa.eu/eu-sanctions-against-russia-following-invasion-ukraine_en u.c. pieejamās publikācijas par sankcijām;] 

5.6.	Centralizēto iepirkumu institūcija, vispirms informējot par attiecīgajām darbībām piegādātāju un pircēju, ir tiesīga apturēt vai pārtraukt sistēmā izveidotu pirkuma pieprasījumu vai veiktu pasūtījumu jebkurā tā stadijā jebkurā no šādiem gadījumiem:
5.6.1.	pasūtījums veikts, pārkāpjot tās ārējo tiesību aktu prasības, kas piemērojamas darījumiem e-pasūtījumu apakšsistēmā, vai būtiski pārkāpjot šīs Vienošanās vai e-pasūtījumu apakšsistēmas izmantošanas noteikumus, vai ar mērķi jebkādā citā veidā izmantot e-pasūtījumu apakšsistēmu prettiesiskos nolūkos vai traucēt sistēmas darbību;
5.6.2.	pasūtījumā ietverti tādi nosacījumi, kas konkrētajos apstākļos ierobežo konkurenci sistēmā vai centralizēto iepirkumu institūcijai ir pamatotas aizdomas, ka pasūtījums veikts ar mērķi deformēt konkurenci sistēmā;
5.6.3.	pirkuma pieprasījumā/pasūtījumā ir prece, kura nepārprotami neatbilst tehniskās specifikācijas minimālajām prasībām, un ir konstatējams tehniskās specifikācijas prasībām neatbilstošas preces tūlītējas iegādes risks;
5.6.4. e-kataloga darbības termiņš ir beidzies un piegādātājs vismaz 1 (vienu) mēnesi ir nokavējis pēdējo ar pircēju saskaņoto piegādes termiņu.
Ja pēc darījumu procesa apturēšanas tas tiek atjaunots, e-iepirkumu sistēmas uzturētājs pēc centralizēto iepirkumu institūcijas pieprasījuma pagarina darījuma attiecīgā secīgā procesa termiņu par pārtraukuma laiku.

5.7.	E-iepirkumu sistēmas uzturētājs ir tiesīgs pēc nepieciešamības apturēt pircēja vai piegādātāja, vai jebkuru to pilnvaroto lietotāju piekļūšanu e-pasūtījumu apakšsistēmai pilnībā vai daļēji šādos gadījumos:
5.7.1.	lai pilnveidotu e-pasūtījumu apakšsistēmu un ieviestu tajā izmaiņas;
5.7.2.	ievērojot administratīvas vai tiesu institūcijas likumiskās prasības.
5.8.	Centralizēto iepirkumu institūcija (neatkarīgi no Vienošanās 5.4.‒5.10. apakšpunktos pielīgto tiesību izmantošanas) ir tiesīga piegādātājam piemērot līgumsodu par katru gadījumu, kad piegādātājs, izņemot Vienošanās 4.4. apakšpunktā noteikto gadījumu, atsaka vai neapstiprina pircēja pirkuma pieprasījumu vai samazina pirkuma pieprasījuma apjomu (turpmāk – pārkāpums), ievērojot šādus nosacījumus:
5.8.1.	līgumsoda apmērs par katru pārkāpuma gadījumu tiek noteikts 10 % (desmit procentu) apmērā (bet ne mazāk kā minimālā preču piegādes apjoma summa vienam pircējam uz vienu piegādes adresi un ne vairāk kā 1000,00 EUR (viens tūkstotis euro, 00 centi) no atteiktā, neapstiprinātā vai samazinātā darījuma summas;
5.8.2.	aprēķināto līgumsodu piegādātājs samaksā uz centralizēto iepirkumu institūcijas sagatavota rēķina pamata un iesniedz centralizēto iepirkumu institūcijai samaksas pierādījumus 20 (divdesmit) darbdienu laikā no rēķina nosūtīšanas dienas. Ja centralizēto iepirkumu institūcija pārbaudes brīdī konstatē vairākus pārkāpuma gadījumus, centralizēto iepirkumu institūcija par to sagatavo vienu rēķinu;
5.8.3.	ja piegādātājs piemēroto līgumsodu Vienošanās 5.8.2. apakšpunktā noteiktajā termiņā vai pilnā apjomā nesamaksā, centralizēto iepirkumu institūcija līdz līgumsoda pilnīgai nomaksai ir tiesīga vienpusēji apturēt Vienošanos daļā par konkrēta līdzēja tiesībām piedalīties e-iepirkumu procesā.
5.9.	Realizējot Vienošanās 5.4.‒5.8. apakšpunktos pielīgtās tiesības, centralizēto iepirkumu institūcija ir tiesīga apturēt attiecīgā līdzēja darbību e-katalogā vai tā daļā, tādējādi liedzot lietotājiem piekļūšanu e-pasūtījumu apakšsistēmai.
5.10.	Šajā Vienošanās nodaļā paredzētos ierobežojumus un darbības par Vienošanās vai tās pielikumu pārkāpumiem, ja Vienošanās nav noteikts citādi, piemēro centralizēto iepirkumu institūcijas[footnoteRef:5] e-kataloga vadītājs (vai tehniski piemēro e-iepirkumu sistēmas uzturētājs pēc centralizēto iepirkumu institūcijas pieprasījuma). [5:  	Ciktāl tas tehniski ir iespējams, šajā punktā paredzēto ierobežojumu un darbību piemērošanai tiek izmantoti e-pasūtījumu apakšsistēmas autonomi automātiskie procesi.] 

5.11.	Par Vienošanās 5.4. apakšpunktā noteikto Vienošanās darbības apturēšanu vai izbeigšanu attiecībā pret konkrētu līdzēju lemj centralizēto iepirkumu institūcijas ad hoc izveidota pārkāpumu izskatīšanas komisija ne mazāk kā 3 (trīs) locekļu sastāvā.
5.12.	Lēmumu privāto tiesību jomā par Vienošanās apturēšanu vai izbeigšanu pret konkrēto līdzēju pārkāpumu izskatīšanas komisija pieņem mēneša laikā no pārkāpuma konstatēšanas dienas. Ja objektīvu iemeslu dēļ mēneša termiņu nav iespējams ievērot, komisija to var pagarināt vēl par mēnesi, par to paziņojot līdzējam.
5.13.	Realizējot šajā nodaļā minētās tiesības, ne centralizēto iepirkumu institūcija, ne e-iepirkumu sistēmas uzturētājs nenes atbildību par jebkādiem zaudējumiem, kas līdzējiem var rasties vai ir radušies, tai skaitā jebkādi zaudējumi sakarā ar izmaiņām e-pasūtījumu apakšsistēmā, attiecīgā līdzēja darbības apturēšanu e-pasūtījumu apakšsistēmā vai pilnvaroto lietotāju piekļuves tiesību liegšanu e-pasūtījumu apakšsistēmai.
6.	APAKŠUZŅĒMĒJU NOMAIŅAS VAI PIESAISTĪŠANAS NOTEIKUMI
[bookmark: _Hlk519092736][bookmark: _Hlk135817420]6.1.	Piegādātājs nav tiesīgs bez saskaņošanas ar centralizēto iepirkumu institūciju veikt apakšuzņēmēju nomaiņu, kā arī papildu apakšuzņēmēju iesaistīšanu Vienošanās izpildē.
6.2.	Centralizēto iepirkumu institūcija nepiekrīt Vienošanās 6.1. apakšpunktā norādītajai apakšuzņēmēju nomaiņai, ja pastāv kāds no šādiem nosacījumiem:
6.2.1.	apakšuzņēmējam iepirkuma procedūras dokumentācijā bija izvirzītas noteiktas prasības, un piegādātāja piedāvātais apakšuzņēmējs tām neatbilst;
6.2.2.	tiek nomainīts apakšuzņēmējs, uz kura iespējām iepirkuma procedūrā piegādātājs balstījies, lai apliecinātu savas kvalifikācijas atbilstību iepirkuma procedūras prasībām, un:
6.2.2.1.	piedāvātajam apakšuzņēmējam nav vismaz tāda pati kvalifikācija, uz kādu piegādātājs atsaucies, apliecinot savu atbilstību iepirkuma procedūrā noteiktajām prasībām;
6.2.2.2.	uz piedāvāto apakšuzņēmēju ir attiecināmi izslēgšanas noteikumi saskaņā ar Publisko iepirkumu likuma 42. pantu.
6.3.	Centralizēto iepirkumu institūcija nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.4.	Vienošanās 6.2.2. un 6.2.3. apakšpunktā minēto nosacījumu pārbaudi (tostarp Publisko iepirkumu likuma 42. pantā noteikto noilguma termiņu iestāšanās fakta pārbaudi un minētā likuma 43. pantā noteikto uzticamības pierādījumu izvērtēšanu) centralizēto iepirkumu institūcija veic saskaņā ar Publisko iepirkumu likuma 62. panta piekto daļu. 
6.5.	Centralizēto iepirkumu institūcija pieņem lēmumu atļaut vai atteikt iepirkuma piegādātāja personāla vai apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmusi visu informāciju un dokumentus, kas nepieciešami lēmuma pieņemšanai saskaņā ar šā punkta noteikumiem.
F.	NOSLĒGUMA JAUTĀJUMI 
7.	VISPĀRĪGĀS VIENOŠANĀS DARBĪBAS TERMIŅŠ, VISPĀRĪGĀS VIENOŠANĀS APTURĒŠANA UN IZBEIGŠANA
[bookmark: _Hlk2156459]7.1.	Vienošanās ir spēkā 36 (trīsdesmit sešus) mēnešus no Vienošanās 9.1. apakšpunktā norādītā datuma.
7.2.	Nolūkā nodrošināt e-kataloga darbības nepārtrauktību, centralizēto iepirkumu institūcija, noformējot un nosūtot attiecīgu paziņojumu, var vienpusēji mainīt (t.sk. saīsināt) šīs Vienošanās 7.1. apakšpunktā noteikto darbības termiņu, pieskaņojot šīs Vienošanās darbības beigu datumu turpmāk secīgi slēdzamās vispārīgās vienošanās darbības sākuma datumam.
	Ja Vienošanās darbības termiņš šajā Vienošanās apakšpunktā noteiktajā kārtībā tiek pagarināts, tas nepārsniedz 48 (četrdesmit astoņus) mēnešus no Vienošanās 9.1. apakšpunktā norādītā datuma.
Vienošanās darbības termiņš šajā punkta noteiktajā kārtībā var tikt saīsināts, ja kopš Vienošanās 9.1. apakšpunktā norādītā datuma ir pagājuši vismaz 12 (divpadsmit) mēneši un atlikušais Vienošanās darbības termiņš pēc tā saīsināšanas nav mazāks par 3 (trim) mēnešiem.
7.3.	Izbeidzoties Vienošanās 7.1. apakšpunktā minētajam termiņam, pircējs nedrīkstveikt jaunus pasūtījumus, bet līdzējiem ir pienākums pabeigt uzsāktos darījumus.
7.4.	Vienošanās ar centralizēto iepirkumu institūcijas vienpusēju paziņojumu atkāpties no līguma attiecībā uz konkrētu piegādātāju, tiek izbeigta šādos gadījumos:
7.4.1.	ja ir pasludināts piegādātāja maksātnespējas process vai iestājas citi apstākļi, kas liedz vai liegs piegādātājam turpināt Vienošanās izpildi saskaņā ar līguma noteikumiem vai kas negatīvi ietekmē pircēja tiesības, kuras izriet no Vienošanās un tās pielikumiem;
7.4.2.	ja pret piegādātāju tikušas vērstas tiesiskas darbības, kas saistītas ar aresta uzlikšanu vairāk kā 50 % (piecdesmit procentiem) no piegādātāja bilances aktīviem;
7.4.3.	ja pēc Vienošanās noslēgšanas atklājas, ka, iesniedzot piedāvājumu, piegādātājs ir apzināti sniedzis nepatiesu informāciju, vai līguma noslēgšanas vai līguma izpildes laikā piegādātājs ir sniedzis nepatiesas vai nepilnīgas ziņas vai apliecinājumus;
7.4.4.	ja piegādātājs ir patvaļīgi pārtraucis Vienošanās izpildi, tai skaitā, ja piegādātājs nav sasniedzams juridiskajā adresē vai deklarētajā adresē un nav novērsis konstatēto Vienošanās neizpildi 5 (piecu) darbdienu laikā no paziņojuma saņemšanas;
7.4.5.	ja piegādātājs nevar nodrošināt, ka tā kvalifikācija atbilst paziņojumā par līgumu un iepirkuma procedūras dokumentos norādītajām prasībām vai iepirkuma procedūras dokumentos norādīto apakšuzņēmēju piedalīšanos vai darbu izpildē iesaistīto speciālistu kvalifikāciju, kāda norādīta piegādātāja piedāvājumā, un nav novērsis konstatēto Vienošanās neizpildi 5 (piecu) darbdienu laikā no paziņojuma saņemšanas;
7.4.6.	ja konkrētajam piegādātājam tiek piemērota attiecīga Vienošanās 5.4. apakšpunktā noteiktā sankcija;
7.4.7.	ja tas paredzēts ārējā normatīvajā vai citā pircējam saistošā tiesību aktā, t.sk., ja attiecībā uz piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas (vai tās ir bijušas piemērotas un attiecīgais fakts tapis zināms jau pēc Vienošanās noslēgšanas) atbilstoši Starptautisko un Latvijas Republikas nacionālo sankciju likuma 11.1 panta nosacījumiem, 2022.gada 8.aprīļa Eiropas Komisijas Padomes Regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta nosacījumiem un/vai 2022.gada 23.jūnija Eiropas Parlamenta un Padomes regulas (ES) 2022/1031 par trešo valstu ekonomikas dalībnieku, preču un pakalpojumu piekļuvi Savienības publiskā iepirkuma un koncesiju tirgiem un par procedūrām, kas atbalsta sarunas par Savienības ekonomikas dalībnieku, preču un pakalpojumu piekļuvi trešo valstu publiskā iepirkuma un koncesiju tirgiem (Starptautiskā iepirkuma akts – IPI) nosacījumiem;
7.4.8. ja Vienošanās darbības laikā piegādātājs ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu vai atbild par naudas soda samaksu saistībā ar konkurences tiesību pārkāpumu, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmā kandidātu vai pretendentu ir atbrīvojusi no naudas soda vai naudas sodu ir samazinājusi.
7.5.	Vienošanās 7.4.6. apakšpunktā piemērotā Vienošanās izbeigšana ir pamats pretendenta piedāvājuma neizskatīšanai un pretendenta izslēgšanai no turpmākās dalības nākošajā kārtējā iepirkuma procedūrā, kas rīkota par Vienošanās ietverto līguma priekšmetu.
7.6.	Vienošanās var tikt izbeigta:
7.6.1.	kādā iepirkuma priekšmeta preču grupā (attiecīgās preču grupas daļā, sadaļā vai atsevišķā pozīcijā), ja Vienošanās darbības laikā attiecīgajā preču grupā nepastāv konkurences apstākļi, un minētā iemesla dēļ e-pasūtījumu apakšsistēmā šajā preču grupā (attiecīgās preču grupas daļā, sadaļā vai atsevišķā pozīcijā) piedāvātā cena ir nesamērīga. Nesamērīgas cenas noteikšanai centralizēto iepirkumu institūcija vērtēs piedāvāto cenu konkrētā brīža tirgus situācijā attiecīgajā preču grupā.
Ja Vienošanās 7.6.1. punktā noteiktajā gadījumā Vienošanās izbeigta un ir tikusi rīkota jauna iepirkuma procedūra par attiecīgajā iepirkuma priekšmeta preču grupā (attiecīgās preču grupas daļā, sadaļā vai atsevišķā pozīcijā) ietilpstošo preču iegādi, piegādātāji, kam piešķirtas līguma slēgšanas tiesības, pievienojas šai Vienošanās uz šīs Vienošanās darbības laiku attiecīgajā iepirkuma priekšmeta preču grupā (attiecīgās preču grupas daļā, sadaļā vai atsevišķā pozīcijā);
7.6.2.	gadījumos, kad turpmāku Vienošanās izpildi padara neiespējamu nepārvarama vara.
8.	NEPĀRVARAMA VARA UN IZŅĒMUMA APSTĀKĻI
8.1.	Līdzēji tiek atbrīvoti no atbildības par pilnīgu vai daļēju Vienošanās paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā, kas iestājušies ne ātrāk kā nākamajā dienā pēc Vienošanās spēkā stāšanās dienas. Par nepārvaramas varas apstākļiem Vienošanās ietvaros tiks uzskatītas: dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, valdības lēmumi vai citi, no līdzējiem neatkarīgi notikumi, kurus līdzējiem nebija iespējams ne paredzēt, ne novērst, ne ietekmēt, bet kuru iestāšanās fakts padara Vienošanās saistību izpildi par objektīvi neiespējamu. Šādā gadījumā saistību izpildes termiņi tiek pagarināti par tik ilgu laiku, cik ilgi pastāvējuši iepriekš atrunātie apstākļi.
8.2.	Līdzējam, kas nokļuvis nepārvaramas varas apstākļos, rakstiski jāinformē par to citi līdzēji 3 (trīs) darbdienu laikā pēc nepārvaramas varas apstākļu iestāšanās. Līdzējam, kas nokļuvis nepārvaramas varas apstākļos, pēc cita līdzēja pieprasījuma jāiesniedz izziņa vai cits dokuments, ko izsniegušas kompetentas iestādes un kurš satur konkrēto nepārvaramas varas apstākļu iestāšanās apstiprinājumu un raksturojumu.
8.3.	Ja nepārvaramas varas apstākļu dēļ šī Vienošanās nav izpildāma ilgāk par 3 (trim) kalendārajiem mēnešiem, tad katram līdzējam ir tiesības vienpusēji atteikties no tālākas šīs Vienošanās saistību izpildes.
[bookmark: _Hlk104200899]8.4.	Centralizēto iepirkumu institūcija izņēmuma gadījumā, kad tādu apstākļu, kas pielīdzināmi nepārvaramas varas apstākļiem, iestāšanās rezultātā, kas iestājušies ne ātrāk kā nākamajā dienā pēc šīs Vienošanās spēkā stāšanās dienas, var veikt fiksēto maksimālo preču cenu paaugstināšanu (indeksāciju) vai Preču grupu specifisko prasību sarakstā (3. pielikums) noteiktā piegādes termiņa pagarināšanu, vai Vienošanās 4.2.2. apakšpunktā minētās prasības par preču veidu minimālā apjoma e‑katalogā (pārklājuma) atcelšanu (ierobežošanu) vienādi visiem piegādātājiem jebkurā no šādiem gadījumiem:
8.4.1. neviens no Vienošanos parakstījušajiem aktīvajiem piegādātājiem nav spējīgs piegādāt preces, nepārsniedzot katra piegādātāja piedāvājumā fiksētās maksimālās cenas;
8.4.2. neviens no Vienošanos parakstījušajiem aktīvajiem piegādātājiem nav spējīgs nodrošināt preču piegādi, nepārsniedzot Preču grupu specifisko prasību sarakstā (3. pielikums) noteikto piegādes termiņu;
8.4.3. vismaz puse no Vienošanos parakstījušajiem aktīvajiem piegādātājiem nav spējīgi nodrošināt preču ievietošanu e-pasūtījumu apakšsistēmā Vienošanās 4.2.2. apakšpunktā noteiktajā apjomā (preču pārklājums).
8.5.	Vienošanās 8.4. apakšpunkta piemērošanai par radušos situāciju un ar to saistītajiem aspektiem aktīvie piegādātāji rakstveidā informē centralizēto iepirkumu institūciju. Centralizēto iepirkumu institūcija:
[bookmark: _Hlk128129609]8.5.1. Vienošanās 8.4.1. un 8.4.2. apakšpunkta preču cenu paaugstināšanas apmēra noteikšanai vai piegādes termiņa pagarināšanai konsultējas ar nozares speciālistiem (tai skaitā vienošanās dalībniekiem, vairumtirgotājiem u.c.) un pēc nepieciešamības piesaista nozares ekspertus. Pēc izvērtējuma veikšanas un preču cenu paaugstināšanas apmēra vai piegādes termiņa pagarināšanas noteikšanas centralizēto iepirkumu institūcija veic grozījumus Vienošanās atbilstoši 9. punktā noteiktajai kārtībai;
[bookmark: _Hlk106700119]8.5.2. Vienošanās 8.4.3. apakšpunkta piemērošanai pēc izvērtējuma veikšanas e-iepirkumu sistēmā deaktivizē automātiskos procesus preču veidu minimālā apjoma e-katalogā (pārklājuma) kontrolei.
[bookmark: _Hlk72499481]8.6.	Ja vismaz puse no attiecīgā e-kataloga daļas vai pozīcijas piegādātājiem ir izteikuši pamatotu lūgumu par cenu pieaugumu (saistībā ar tirgus svārstībām, inflāciju u.c.), kuras rezultātā radušās pamatotas grūtības nodrošināt preču piegādi, centralizēto iepirkumu institūcija var veikt fiksēto maksimālo preču cenu paaugstināšanu (indeksāciju), kas nav saistīta ar nepārvaramu varu, bet ar cenu kāpumu (inflāciju), ja no piedāvājumu atvēršanas dienas iepirkuma procedūrā vai pēdējās indeksācijas Vienošanās darbības laikā dienas ir pagājuši ne mazāk kā 3 (trīs) mēneši un inflācijas koeficients[footnoteRef:6] ir paaugstinājies vismaz par 10 % (desmit procentiem). [6:  atbilstoši Ministru kabineta noteiktās statistikas iestādes, kura ir atbildīga par oficiālās statistikas nodrošināšanu, sniegtajiem datiem (skat. Ministru kabineta 2022. gada 29. novembra noteikumus Nr. 741 “Noteikumi par Oficiālās statistikas programmu 2023.–2025. gadam”).] 

8.7.	Vienošanās Preču grupu specifisko prasību sarakstā (3. pielikums) var būt noteikti atsevišķi izņēmuma gadījumi tehniskajām specifikācijām un precēm.
9.	VISPĀRĪGĀS VIENOŠANĀS SPĒKĀ STĀŠANĀS UN GROZĪŠANAS KĀRTĪBA
9.1.	Vienošanās stājas spēkā ___. gada __. ______. Attiecībā uz piegādātājiem Vienošanās 4.2.1. apakšpunkts stājas spēkā ar Vienošanās parakstīšanas brīdi.
[bookmark: _Hlk519092543]9.2.	Vienošanās grozāma ar visu to piegādātāju piekrišanu, kurus skar veiktie grozījumi. Grozījumi, kas veikti Vienošanās 8.4.1., 8.4.2., 8.6. vai 8.7. apakšpunkta kārtībā, uzskatāmi par būtiskiem un pieļaujami atbilstoši Publisko iepirkumu likuma 61. panta trešās daļas 1. punktam.
9.3.	Ja nepieciešamie Vienošanās grozījumi vienlaikus skar visus piegādātājus vai grozījumi būtiski nepieciešami Vienošanās spēkā esamībai, piegādātāji nav tiesīgi ignorēt (bezdarbība nav pieļaujama) centralizēto iepirkumu institūcijas pieprasījumu sniegt piekrišanu vai atteikumu veiktajiem grozījumiem.
9.4.	Ja Vienošanās 9.3. apakšpunktā noteiktajā gadījumā piegādātājs nepiekrīt grozījumiem vai ignorē centralizēto iepirkumu institūcijas pieprasījumu sniegt piekrišanu vai atteikumu, ja un ciktāl tas tiesiski un faktiski ir iespējams, piegādātājs saglabā savu dalību Vienošanās ietvaros, un Vienošanās grozījumi stājās spēkā uz pārējiem līdzējiem.
9.5.	Grozījumi noformējami rakstveidā un stājas spēkā pēc tam, kad tos parakstījuši piegādātāju un centralizēto iepirkumu institūcijas pilnvarotie pārstāvji.
10.	NOSLĒGUMA NOTEIKUMI
10.1.	Līdzēji apliecina, ka tiem ir attiecīgs pilnvarojums, lai slēgtu šo Vienošanos un uzņemtos tajā noteiktās saistības pilnā apjomā.
10.2.	Vienošanās ir saistoša arī piegādātāju tiesību un pienākumu pārņēmējiem.
10.3. 	No Vienošanās izrietošās saistības apspriežamas atbilstoši Latvijas Republikas normatīvajiem aktiem. Strīdi starp līdzējiem risināmi sarunu ceļā. Ja līdzēji 40 (četrdesmit) kalendāro dienu laikā strīdus neatrisina sarunu ceļā, šādi strīdi risināmi Latvijas Republikas tiesā normatīvajos aktos noteiktajā kārtībā.
10.4.	Vienošanās ar pielikumiem nesatur konfidenciālu informāciju un tās tekstuālā datne publiski pieejama tīmekļvietnē www.eis.gov.lv.
10.5.	Vienošanās ar pielikumiem (izņemot 1. pielikumu) sagatavota 1 (vienā) .doc/.docx datnē, Vienošanās 1. pielikums sagatavots .xls/.xlsx atsevišķā (-s) datnē (- s). Vienošanās un pielikumi parakstīti ar drošu elektronisko parakstu 1 (vienā) eksemplārā un glabājas pie centralizēto iepirkumu institūcijas.
10.6.	Piegādātāji un pircēji Vienošanos ar pielikumiem var saņemt pēc pieprasījuma kā elektronisku dokumentu, kas parakstīts ar drošu elektronisku parakstu.

Pielikumi:
1. pielikums – Tehniskā specifikācija un maksimālās cenas.
2. pielikums – Preču piegādes darījuma vispārīgie noteikumi.
3. pielikums – Preču grupu specifisko prasību saraksts.
11. LĪDZĒJU REKVIZĪTI
	Valsts digitālās attīstības aģentūra
Reģ. Nr. 90001733697,	
kuru pārstāv direktors

[bookmark: TP_jaunais_sākums]2. pielikums
PREČU PIEGĀDES DARĪJUMA VISPĀRĪGIE NOTEIKUMI
1.	DARĪJUMA PRIEKŠMETS UN VISPĀRĪGIE NOSACĪJUMI
1.1.	Piegādātājs pārdod un apņemas piegādāt pircējam pirkuma pasūtījumā norādītās preces par pasūtījumā norādīto cenu noteiktajā termiņā uz pirkuma pasūtījumā norādīto adresi, un pircējs pērk un apņemas pieņemt no piegādātāja pirkuma pasūtījumā minētās preces.
1.2.	Pircējs samaksā piegādātājam par preču piegādi pirkuma pasūtījumā minēto pasūtījuma summu. Pasūtījuma summu veido maksa par precēm, t.sk. piegādes izmaksas un visi attiecināmie nodokļi un nodevas.
1.3.	Izpildot darījumu, piegādātājs nav tiesīgs aizstāt e-katalogā ievietoto preci (par kuru sistēmā ir noticis darījums) ar citu.
1.4.	Darījuma izpildes laikā pircējam ir tiesības:
1.4.1.	dot piegādātājam saistošus norādījumus attiecībā uz darījuma izpildi, ja līguma priekšmets pieļauj tā precizēšanu;
1.4.2.	saņemt no piegādātāja informāciju un paskaidrojumus par darījuma izpildes gaitu un citiem darījuma izpildes jautājumiem;
1.4.3.	vienpusēji apturēt darījuma izpildi, ja tas paredzēts šajos noteikumos, ārējā normatīvajā vai citā pircējam saistošā tiesību aktā.
1.5.	Darījuma izpildes laikā piegādātājam ir pienākums ievērot pircēja dotos (tostarp darījuma komentāros ietvertos) norādījumus, kas nav pretrunā ar Vienošanās vai tās pielikumu prasībām.
1.6.	Līdzēji ievēro atsevišķās specifiskās katrai preču grupai noteiktās prasības un piegādes īpatnības, kas atrunātas Preču grupu specifisko prasību sarakstā (3. pielikums).
2.	PIEGĀDES TERMIŅI UN KĀRTĪBA
2.1.	Piegādātājs piegādā pircējam Tehniskās specifikācijas prasībām (1. pielikums) atbilstošas preces pirkuma pasūtījumā minētajā apjomā un termiņā.
2.2.	Piegādātājs piegādā preces pircējam uz pirkuma pasūtījumā minēto adresi un norādītā darba laika ietvaros preču grupu specifisko prasību sarakstā (3. pielikums) noteiktajā termiņā. Piegādātājs informē pircēja pilnvaroto personu par konkrētu preču piegādes laiku, sistēmā izveidojot un nosūtot paziņojumu par piegādi, ne vēlāk kā 1 (vienu) darba dienu pirms piegādes.
2.3.	Piegādātājam, izrakstot preču pavadzīmi, piegādes pamatojumam jānorāda Vienošanās numurs, e-pasūtījumu apakšsistēmas piešķirtais darījuma kārtas numurs un transportlīdzekļa valsts reģistrācijas numurs, ar kuru tiek veikta preču piegāde.
Piegādi apliecinošos dokumentus var sagatavot un iesniegt elektroniskā formā, ja pircējs šādu iespēju norādījis e-pasūtījumu apakšsistēmā izveidotā darījuma komentāros.
2.4.	Preces tiek uzskatītas par faktiski saņemtām ar preču pavadzīmes parakstīšanu atbilstoši Latvijas Republikā spēkā esošajām grāmatvedības prasībām, vai nodošanas un pieņemšanas akta parakstīšanu, ja tas paredzēts ārējā normatīvajā vai citā pircējam saistošā tiesību aktā.
2.5.	Pirms preču piegādes dokumentu parakstīšanas pircējam ir pienākums nekavējoties veikt piegādāto preču sākotnējo pārbaudi un saņemšanas faktu atzīmēt e-pasūtījumu apakšsistēmā, norādot pirmšķietami kvalitatīvo preču skaitu. 
Ja pircējs attiecīgās darbības neveic, pieņemams, ka precēm nav tādu trūkumu, kas konstatējami sākotnējās pārbaudes laikā, un piegādes fakts e-pasūtījumu apakšsistēmā uzskatāms par notikušu.
2.6. 	Ja pircēja un piegādātāja starpā rodas strīds par preces atbilstību pirkuma pasūtījumam, strīds tiek risināts savstarpējā sarunu ceļā. Lai noteiktu preces atbilstību pirkuma pasūtījumam pircējs un piegādātājs var vienoties par ekspertīzes veikšanu precei. Ja strīds netiek atrisināts 40 (četrdesmit) kalendāro dienu laikā, tas risināms Latvijas Republikas tiesā atbilstoši normatīvo aktu prasībām.
2.7.	Preču īpašumtiesības pircējam pāriet pēc preču piegādes un kvalitātes apstiprināšanas e-pasūtījumu apakšsistēmā.
3.	PREČU KVALITĀTE, IZCELSME UN GARANTIJA
3.1.	Preču nodošanas un pieņemšanas brīdī piegādātajām precēm jāatbilst pirkuma pasūtījumam un Vienošanās norādītajām minimālajām tehniskajām prasībām, tai skaitā:
3.1.1.	preču izcelsmei (tai skaitā jebkurai preces sastāvdaļai) jābūt tiesiskai, tās nedrīkst būt iegūtas nelikumīgā ceļā, un piegādātājs nedrīkst būt veicis darbības, kas aprobežo precēm vai to sastāvdaļām piemītošās (tostarp ražotāja piešķirtās) īpašības vai padara tās neīstenojamas;
3.1.2.	preču kvalitātei jāatbilst pieņemtajiem standartiem, kā arī obligātajām prasībām ekspluatācijas un vides drošības jomā, t.i., piegādātājs nodrošina, ka pircējam piegādātās preces ir kvalitatīvas, derīgas lietošanai (tostarp ar derīgu lietošanas termiņu), drošas un nerada apdraudējumu pircēja mantai, kā arī personu veselībai un dzīvībai un atbilst Latvijas Republikas normatīvo aktu prasībām, un tās tiek lietotas saskaņā ar preces instrukcijā noteikto.
3.2.	Piegādātājam uz piegādātās preces iepakojuma jānorāda piegādātāja nosaukums, kā arī jānorāda vai jānodrošina citi papildus identificējoši nosacījumi, ja tādi noteikti Tehniskajā specifikācijā (1. pielikums).
3.3.	Transportējot preci līdz pircējam, piegādātājs apņemas nodrošināt nemainīgu preces kvalitāti. Precei jābūt iepakotai tā, lai transportēšanas un glabāšanas laikā saglabātos nemainīga preces kvalitāte.
Ja saskaņā ar darījumu piegādātājs veic preces uzstādīšanu, piegādātājam ir pienākums savākt preces iepakojumu un transportēšanas materiālus, ja vien pircējs nav atbrīvojis piegādātāju no savākšanas pienākuma.
3.4.	Piegādātājs sedz pircējam visus pierādītos ar preces neatbilstību kvalitātei saistītos zaudējumus.
3.5.	Pircējam ir pienākums pārbaudīt piegādātāja piegādāto preču kvalitāti no preču faktiskās saņemšanas brīža un Preču grupu specifisko prasību sarakstā (3. pielikums) noteiktajā termiņā atzīmēt veiktās darbības e-pasūtījumu apakšsistēmā.
Ja pircējs attiecīgās darbības neveic, sistēmas ietvaros pircējs saņem atgādinājuma paziņojumus, pēc kuriem, ja pircējs neveic paredzētās darbības (neatzīmē e-pasūtījumu apakšsistēmā kvalitatīvo preču skaitu un/vai attiecīgajā e-pasūtījumu apakšsistēmas vietnē nenorāda uz piegādāto preču trūkumiem vai nenoraida kvalitātes pārbaudi kā neiespējamu), uzskatāms, ka precēm sākotnējo trūkumu nav un pircējs preces ir pieņēmis un sistēmā sākotnējās kvalitātes fakts tiek apstiprināts automātiski.
3.6.	Ja saņemtas nekvalitatīvas vai neatbilstošas preces, sākotnējās pārbaudes laikā veicot atzīmi e-pasūtījumu apakšsistēmā atbilstoši šo darījumu noteikumu 3.5. punktā noteiktajam, papildus tiek pievienota informācija par pretenzijas būtību.
3.7.	Ja pircējs šo darījumu noteikumu 3.6. punktā paredzētās sākotnējās pārbaudes laikā konstatē precei trūkumus, kā arī, ja trūkumi, kurus nebija iespējams konstatēt sākotnējās pārbaudes laikā, tiek atklāti vēlāk preces lietošanas laikā, pircējs nosūta piegādātājam pretenziju. Pretenzijā norāda konstatēto preču neatbilstību pirkuma pasūtījumam, darījuma noteikumiem vai preču grupu specifiskajam prasību sarakstam. Par pretenzijas izteikšanu pircējs informē centralizēto iepirkumu institūciju.
3.8.	Pēc šo darījumu noteikumu 3.7. punktā minētās pircēja pretenzijas saņemšanas piegādātājam ir pienākums Preču grupu specifisko prasību sarakstā (3. pielikums) noteiktajā termiņā par saviem finanšu līdzekļiem apmainīt un abpusēji saskaņotā laikā piegādāt pircējam tādas preces, kuras atbilst izvirzītajiem noteikumiem. Piegādātājam ir pienākums nekavējoties reaģēt uz pircēja pretenziju arī tad, ja tā ir saņemta pa faksu vai elektronisko pastu, uzskatot to par pretenzijas saņemšanas brīdi. Vienlaikus pircējam ir pienākums pretenzijas oriģinālu nosūtīt piegādātājam pa pastu.
3.9.	Pircējam ir tiesības pieprasīt no piegādātāja preču izcelsmi apliecinošus dokumentus, kā arī dokumentus, kas apliecina prasību izpildi, kuras minētas šo darījumu noteikumu 3.1. punktā.
3.10.	Preces garantijas nosacījumi, ja tādi paredzēti, atrunāti Tehniskajā specifikācijā (1. pielikums).
4.	SAMAKSAS KĀRTĪBA
4.1.	Pircējs apņemas preces pieņemt un par tām veikt samaksu pirkuma pasūtījumā norādītajā apjomā. Preču transportēšanas izdevumi un apdrošināšana transportēšanas laikā (ja piegādātājs uzskata apdrošināšanu par nepieciešamu), kā arī citi izdevumi saistībā ar preču piegādi ir iekļauti pasūtījuma summā.
4.2.	Samaksu par piegādātajām precēm pircējs veic, pamatojoties uz piegādātāja izrakstītu preču pavadzīmi un/vai rēķinu. Preču pavadzīmē un/vai rēķinā veic norādi, ka samaksas termiņš nosakāms “saskaņā ar vispārīgo vienošanos”.
4.3.	Samaksu par piegādātajām precēm pircējs veic Preču grupu specifisko prasību sarakstā (3. pielikums) noteiktajā termiņā pēc preču piegādes un kvalitātes apstiprināšanas sistēmā, pārskaitot preču pavadzīmē un/vai rēķinā norādīto summu uz pirkuma pasūtījumā norādīto piegādātāja bankas kontu.
4.4.	Par samaksas dienu uzskatāma diena, kad piegādātājs naudu saņēmis savā kontā.
4.5.	Pircējam ir tiesības vienpusēji apturēt un atlikt darījumā paredzētos maksājumus, ja tas paredzēts ārējā normatīvajā vai citā pircējam saistošā tiesību aktā.
[bookmark: _Hlk182908201]4.6.	Pircējs un piegādātājs darījuma ietvaros izmanto strukturētu elektronisku rēķinu (e-rēķins) atbilstoši spēkā esošo tiesību aktu (t.sk. Grāmatvedības likums) prasībām un nosacījumiem.
5.	ATBILDĪBA
5.1.	Piegādātājs uzņemas:
5.1.1. 	visu atbildību par precēm (tajā skaitā par jebkādiem preču bojājumiem un nejaušu bojāeju) līdz preču pavadzīmes parakstīšanai;
5.1.2.	risku par darījumā neparedzētām piegādēm, kas nepieciešamas darījuma pilnīgai izpildei, izņemot, ja: neparedzēto piegāžu nepieciešamība ir radusies tādu no līdzēju gribas neatkarīgu apstākļu dēļ, kurus līdzēji, slēdzot darījumu, nevarēja paredzēt; neparedzētās piegādes ir ierosinātas pēc pircēja iniciatīvas, pircējam precizējot vai papildinot līguma priekšmetu vai līguma objektu, ja līguma priekšmets vai objekts pieļauj tā precizēšanu vai papildināšanu; darījums objektīvu, no piegādātāja gribas neatkarīgu iemeslu dēļ nav izpildāms, ja netiek veiktas neparedzētās piegādes.
5.2.	Darījuma izpildes laikā piegādātājam ir pienākums:
5.2.1.	saskaņot ar pircēju pasūtījumā minētos jautājumus, kas saistīti ar darījuma izpildi;
5.2.2.	laikus informēt pircēju par iespējamiem vai paredzamiem kavējumiem darījuma izpildē un apstākļiem, notikumiem un problēmām, kas ietekmē darījuma precīzu un pilnīgu izpildi vai tā izpildi noteiktajā laikā, bet ilgtermiņa un liela apjoma darījumos, kuru līguma cena pārsniedz 10 000,00 EUR (desmit tūkstošus euro), – arī par līgumā minētiem apstākļiem un notikumiem, kuru dēļ var tikt ietekmēta līguma precīza un pilnīga izpilde vai tā izpilde noteiktajā laikā.
5.3.	Par saistību neizpildi tiek noteikta šāda atbildība:
5.3.1.	par piegādes termiņa, kas norādīts šo darījumu noteikumu 2.2. punktā vai piegādāto nekvalitatīvo (prasībām neatbilstošo) preču nomaiņas termiņa, vai garantijas termiņu nokavējumu pircējs ir tiesīgs pieprasīt līgumsodu, kas aprēķināms 1 % (viena procenta) apmērā no nepiegādāto, nekvalitatīvo piegādāto vai garantijas gadījumā ietilpstošo preču pasūtījuma summas par katru piegādes, nekvalitatīvo (prasībām neatbilstošo) preču nomaiņas vai garantijas prasību neizpildes nokavējuma dienu, bet kopumā ne vairāk par 10 % (desmit procentiem) no tās summas, no kuras līgumsods aprēķināts. Līgumsoda samaksa neatbrīvo piegādātāju no pienākuma piegādāt vai aizstāt (nomainīt) preci (ja vien pircējs nav vienpusēji atteicies no noslēgtā darījuma saskaņā ar šo darījumu noteikumu 7.2. punktu) vai izpildīt garantijas saistības;
5.3.2. 	par samaksas termiņa kavējumu piegādātājs ir tiesīgs pieprasīt līgumsodu, kas aprēķināms 1% (viena procenta) apmērā no laikā nesamaksātās preču piegādes summas par katru nokavējuma dienu, bet kopumā ne vairāk par 10 % (desmit procentiem) no tās summas, no kuras līgumsods aprēķināts.
5.4.	Līgumsodu:
5.4.1.	pircējs ir tiesīgs ieturēt no piegādātāja, veicot preču piegādes samaksu, vai arī izrakstot atsevišķu rēķinu;
5.4.2.	piegādātājs ir tiesīgs ieturēt no pircēja, izrakstot atsevišķu rēķinu.
5.5.	Aprēķināto līgumsodu līdzējam ir pienākums samaksāt 15 (piecpadsmit) darba dienu laikā pēc otra līdzēja attiecīgā rēķina nosūtīšanas. Līgumsoda samaksa neatbrīvo līdzējus no darījuma izpildes un zaudējumu atlīdzināšanas pienākuma.
5.6.	Gadījumā, ja pircējam tika piegādātas nekvalitatīvas preces ražotāja brāķa dēļ un piegādātājs savlaicīgi ir nomainījis nekvalitatīvās preces pret kvalitatīvām precēm, piegādātājam netiek līgumsods, kas norādīti šo preču piegādes darījumu vispārīgo noteikumu 5.3.1. punktā.
5.7.	Ja nokavēts kāds no Vienošanās noteiktajiem termiņiem, līgumsods tiek aprēķināts par periodu, kas sākas nākamajā kalendārajā dienā pēc Vienošanās noteiktā saistību izpildes termiņa un ietver dienu, kurā saistības izpildītas.
5.8.	Ja pircējs ir norādījis nepareizu piegādes adresi, sistēmā pirkuma komentāros nav informējis par pircēja darba laiku, ja tas atšķiras no parasti pieņemtā (plkst.9.00‒plkst.17.00), vai saskaņotajā piegādes laikā pircējs ilgāk kā 30 (trīsdesmit) minūtes nav nodrošinājis personu, kas pieņems piegādātās preces un minēto iemeslu dēļ preču faktiskā nodošana nav notikusi, pircējs maksā piegādātājam faktiskās piegādes izmaksas, bet ne vairāk kā 70,00 EUR (septiņdesmit euro) apmērā. Konkrētās faktiskās piegādes izmaksas un dīkstāve ir jāpierāda piegādātājam.
6.	NEPĀRVARAMA VARA
6.1.	Līdzēji ir atbrīvoti no atbildības par no darījuma izrietošo saistību daļēju vai pilnīgu neizpildi, ja tā radusies sakarā ar nepārvaramas varas apstākļu pastāvēšanu atbilstoši Vienošanās atrunātajiem noteikumiem.
7.	DARĪJUMA SPĒKĀ STĀŠANĀS UN SPĒKĀ ESAMĪBAS NOTEIKUMI
7.1.	Darījums par preču piegādi stājas spēkā no brīža, kad pircējs ir atzinis (apstiprinājis) piegādātāja piedāvājumu (oferti) un tas fiksēts ar saistošu ierakstu datu bāzē, un ir spēkā līdz no darījuma izrietošo saistību pilnīgai izpildei.
7.2.	Pircējam ir tiesības vienpusēji atteikties no preču piegādes darījuma, ja:
1. piegādes termiņš (pusēm sistēmā vienojoties) nav ticis pagarināts un piegādātājs nokavējis preču piegādes vai tās daļas izpildes termiņu, un šā iemesla dēļ pircējs vairs nav ieinteresēts darījuma izpildē;
1. piegādātājs piegādājis nekvalitatīvu, darījuma noteikumiem vai e-katalogā iekļautajiem preču aprakstiem neatbilstošu preci un 2 (divu) darba dienu laikā nevar aizstāt nekvalitatīvo vai neatbilstošo preci, un šā iemesla dēļ pircējs vairs nav ieinteresēts darījuma izpildē;
1. ir pasludināts piegādātāja maksātnespējas process vai iestājas citi apstākļi, kas liedz vai liegs piegādātājam turpināt darījuma izpildi saskaņā ar Vienošanās un darījuma noteikumiem vai kas negatīvi ietekmē pircēja tiesības, kuras izriet no Vienošanās;
1. pret piegādātāju tikušas vērstas tiesiskas darbības, kas saistītas ar aresta uzlikšanu vairāk kā 50 % (piecdesmit procentiem) no bilances aktīviem;
1. piegādātājs darījuma noslēgšanas vai izpildes laikā sniedzis nepatiesas vai nepilnīgas ziņas vai apliecinājumus vai veicis prettiesisku darbību vai nodarījis pircējam zaudējumus;
1. ir zudis, zaudējis spēku, atcelts vai kļuvis nerealizējams līguma nodrošinājums (ja tāds paredzēts), un tas pēc pircēja vai centralizēto iepirkumu institūcijas pieprasījuma nav aizstāts ar citu līdzvērtīgu nodrošinājumu uz pircējam pieņemamiem noteikumiem;
1. piegādātājs ir patvaļīgi pārtraucis darījuma izpildi, tai skaitā, ja piegādātājs nav sasniedzams juridiskajā adresē vai deklarētajā dzīvesvietas adresē;
1. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus darījuma noslēgšanas vai izpildes gaitā, un to dēļ tiek piemērota darījuma izmaksu korekcija 100 % (viena simta procentu) apmērā;
1. ārvalstu finanšu instrumenta vadībā iesaistīta iestāde saistībā ar piegādātāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju vairāk nekā 25 % (divdesmit piecu procentu) apmērā no darījuma summas;
1. piegādātājs nevar nodrošināt iepirkuma procedūras dokumentos norādīto apakšuzņēmēju piedalīšanos vai darbu izpildē iesaistīto speciālistu kvalifikāciju, kāda norādīta piegādātāja piedāvājumā;
1. piegādātājs pārkāpj vai nepilda citu būtisku darījumā paredzētu pienākumu;
1. tas paredzēts ārējā normatīvajā vai citā pircējam saistošā tiesību aktā.
7.3.	Tiesības atteikties no darījuma pircējs var izlietot, ja piegādātājs ir ticis brīdināts par pārkāpumu, kas ir pamats darījuma izbeigšanai, un 5 (piecu) darbdienu laikā (vai citā darījuma noteikumos paredzētā termiņā) nav novērsis darījuma atcelšanas pamatu. Šā punktā piemērošanu neietekmē, vai brīdinājumu ir nosūtījis pircējs, centralizēto iepirkumu institūcija vai e-iepirkumu sistēma.
7.4.	Darījums var tikt izbeigts šādos gadījumos:
1. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ pircējam ir būtiski samazināts vai atņemts ārvalstu finanšu instrumenta finansējums, ko pircējs plānoja izmantot darījumā paredzēto maksājuma saistību segšanai;
1. turpmāku darījuma izpildi padara neiespējamu vai apgrūtina nepārvarama vara;
1. līdzēji ir savstarpēji vienojušies par darījuma izbeigšanu (tostarp par restitūcijas, ja tāda iespējama, un citiem ar darījumu izbeigšanu saistītiem nosacījumiem).
8.	NOSLĒGUMA NOTEIKUMI 
8.1.	Darījums ir saistošs arī līdzēju tiesību un pienākumu pārņēmējiem. Tostarp pircējam ir tiesības aizstāt sevi noslēgtā darījumā ar citu iestādi, ja pircēju kā iestādi reorganizē vai mainās tā kompetence. Piegādātāju aizstāj, ja atbilstoši komerctiesību jomas normatīvo aktu noteikumiem notiek komersanta reorganizācija un uzņēmuma pāreja.
[bookmark: _Hlk38543576]8.2.	Ja darījums slēgts, pastāvot tādiem apstākļiem vai attiecīgie apstākļi iestājas darījuma izpildes laikā, kas paredz kāda ārēja normatīva vai cita pircējam saistoša tiesību akta regulējuma piemērošanu darījuma izpildei (piemēram, darījumam paredzēts noteiktas izcelsmes finansējums; darījumā kā pircējs iestājas noteikta veida subjekts; ir jāievēro piegādātāju, ražotāju un/vai preču izcelsmes ierobežojumi u.c. īpaši nosacījumi), šos noteikumus piemēro tiktāl, ciktāl to neierobežo attiecīgais pircējam saistošais tiesību akts.
8.3	Ja šo preču piegādes darījumu vispārīgo noteikumu 8.2. punktā noteiktajā gadījumā darījumā jāietver tādi speciāli noteikumi, prasības, nodrošinājumi u.c. nosacījumi, kas nav ietverti šajos preču piegādes darījuma vispārīgajos noteikumos, pircējs darījuma regulējuma papildināšanai sagatavo attiecīgu dokumentu, kurā ietver visu nepieciešamo regulējumu un saistības un, veidojot sistēmā pirkuma pieprasījumu, norāda šo faktu komentāru laukā vai pievieno attiecīgo dokumentu sistēmā veidotajam pasūtījumam.
8.4.	No darījuma izrietošās saistības apspriežamas atbilstoši Latvijas Republikas normatīvajiem aktiem un strīdi risināmi Vienošanās noteiktajā kārtībā.



3. pielikums
Preču grupu specifisko prasību saraksts
	[bookmark: _4.pielikums][bookmark: _8.pielikums]
	Pārtikas preces

	I
	Papildu nosacījumi pie Vienošanās

	1. 
	Vienošanās 1.8. punktā noteiktajā gadījumā (speciālais darījums jeb atliktais grozs) pircējs ir tiesīgs sistēmā preču groza atsevišķām preču apjoma daļām komentāru laukā norādīt vai, pievienojot datni, norādīt (minētā informācija ir norādāma un uzturama nemainīga attiecīgajā darījumā) vairākas atšķirīgas piegādes adreses (informāciju var norādīt ar saiti uz pircēja tīmekļvietni, kurā norādītas adreses), vadoties no sistēmā definētajiem reģioniem, faktiskajiem saņēmējiem (t.sk. to rekvizītiem preču piegādes dokumentu sagatavošanai), kas piegādātājam ir jāievēro, veicot preču piegādes, un piegādātājam saistošā piegādes un garantijas apkalpošanas vieta šādā gadījumā ir komentārā norādītās adreses.
Pasūtījuma izcelsmes reģions šādam pasūtījumam ir atzīmējams: „Rīga”. Ja attiecīgais reģions pasūtījumā nav norādīts, centralizēto iepirkumu institūcija ir tiesīga šādu pasūtījumu sistēmā pārtraukt.

	2. 
	Vienošanās 1.8.2. punktā noteiktais līgumcenas slieksnis šīs vispārīgās vienošanās ietvaros netiek piemērots un 1.10. punkta nosacījums par 3 (trīs) darbdienu termiņu cenu noteikšanai ir attiecināms un tiek piemērots pasūtījumam, ja pircēja atlasīto preču summa e-kataloga ietvaros ir vienāda ar 1000,00 EUR (viens tūkstotis euro bez PVN) vai pārsniedz to. Pircējs sistēmā var izvēlēties izveidot speciālo darījumu jau no 0,01 EUR (nulle euro viena centa) bez PVN. 
Ja Vienošanās 1.8. punktā noteiktajā gadījumā paredzēts veikt piegādes uz vairāk kā vienu pircēja piegādes adresi, tad pircējs groza komentārā norāda vienu pamatadresi, uz kuru piegādājamas preces no pasūtījumiem, kas nesasniedz minimālo summu uz vienu piegādes adresi (50,00 EUR (piecdesmit euro bez PVN).

	3.
	Saskaņā ar Vienošanās 3.2.3. punktā noteikto, veidojot Vienošanās 1.8.4. punktā noteikto darījumu, pircējs attiecībā uz visām iepirkuma daļām darījuma atbilstošajā komentāru laukā var norādīt šādu informāciju:
· piegādes adreses, kontaktpersonas vārdu, uzvārdu un kontaktus;
· maksātāju rekvizītus, ja tie atšķiras no pircēja rekvizītiem.
Saņemot pasūtījumu, piegādātājs ievēro komentāru laukā pircēja sniegto informāciju un nepieciešamības gadījumā sazinās ar pircēju, lai precizētu neskaidros jautājumus.

	4.
	Prasības tīmekļvietnes noformēšanai 1.‒4.daļas precēm (1. daļa “Dzērieni un to piedevas”, 2. daļa “Saldumi un sāļās uzkodas”, 3. daļa “Preces ēdināšanai”, 4. daļa “Speciālā pārtika un dzērieni alerģiskiem cilvēkiem”)
Papildus Vienošanās 4.2.1. punktā prasītajam saskaņā ar Eiropas Parlamenta un Padomes regulu (EK) Nr. 1169/2011 (2011.gada 25.oktobris) par pārtikas produktu informācijas sniegšanu patērētājam (turpmāk – Regula Nr. 1169/2011) pirms pirkuma veikšanas internetā (tālpārdošanā), pircējam e-iepirkumu sistēmas pārtikas preču e-katalogā jābūt pieejamai obligātajai pārtikas produktu informācijai (izņemot minimālo derīguma termiņu vai norādi “izlietot līdz”), kas sniedzama valsts valodā. Vienlaikus centralizēto iepirkumu institūcija ir noteikusi atsevišķas prasības pārtikas produktu informācijas sniegšanai tīmekļvietnē.
Piegādātājam tīmekļvietnē obligāti jānorāda:
1. informācija par e-katalogā ievietoto pārtikas preci:
· pārtikas produkta nosaukums, kā arī informācija par produkta fizikālo stāvokli, ja tas ir īpaši apstrādāts (piemēram, pulverveida, ātri sasaldēts, pasterizēts);
· sastāvdaļu saraksts dilstošā secībā, tostarp alergēni, kas ir uzskatāmi izcelti;
· neto daudzums/(tīrsvars) tiem produktiem, kuriem šādas prasības ir noteiktas tehniskajā specifikācijā;
· uzturvērtības informācija (norādāma atbilstoši Regulas (ES) Nr. 1169/2011 prasībām, ja konkrētajam pārtikas produktam nav piemērojami šīs regulas 5. pielikumā noteiktie izņēmumi);
· jebkādi īpaši uzglabāšanas un/vai lietošanas nosacījumi;
· izcelsmes valsts vai izcelsmes vieta (ja attiecināms);
· pārtikas apritē iesaistītā uzņēmēja nosaukums (vārds) un adrese;
· piegādājamās preces attēls, kas atbilst piedāvātajai precei un atspoguļo tās aktuālo marķējumu, iepakojumu un vizuālo izskatu;
2. pārtikas preces ražošanas valsts. Lai nodrošinātu atbilstību Publisko iepirkumu likuma prasībām un Ministru kabineta noteikumiem Nr. 542 “Noteikumi par pārtikas tirdzniecības vietā izvietojamo norādi par valsti, kurā ražots pārtikas produkts”, kā arī nepieļautu pārtikas produktu izcelsmi no Krievijas Federācijas vai Baltkrievijas Republikas, katras piedāvātās pārtikas preces aprakstā tīmekļvietnē obligāti jānorāda tās ražošanas valsts. Norāde “nav ražots Krievijā/Baltkrievijā” netiek uzskatīta par atbilstošu;
3. marķējuma veids. Tehniskās specifikācijas kolonnā “D” (“Marķējuma veids”: BIO, ZK vai BK) norādītas pārtikas preces, kurām ir prasīta atbilstība konkrētajam marķējumam (BIO preces, preces, kuras marķētas ar marķējumu “Zaļā karotīte” (turpmāk – ZK) un “Bordo karotīte“ (turpmāk  ‒ BK). Tālpārdošanā marķējuma atbilstība (BIO, ZK, BK) un ar to saistītā informācija nodrošināma arī tīmekļvietnē.
3.1. ZK un BK marķējuma precēm marķējumā jānorāda:
· Nacionālās pārtikas kvalitātes shēmas atbilstības sertifikāta numurs;
· attiecīgās karotītes logo.
3.2. BIO precēm saskaņā ar Regulu (ES) Nr. 2018/848 marķējumā jānorāda:
· Eiropas Savienības bioloģiskās ražošanas logo;
· kontroles institūcijas kods;
· lauksaimniecisko izejvielu izcelsme;
4. vienību skaits transportēšanas iepakojumā. Informatīva informācija tīmekļvietnē, kuru pircējs var izmantot darījuma noformēšanai;
5. pārtikas preces atbilstība visām tehniskās specifikācijas prasībām, nodrošinot, ka visa sniegtā informācija un attēli, tostarp sastāvdaļu saraksts un uzturvērtības dati, visā līguma darbības laikā ir aktuāli un atbilst faktiski piegādātajam produktam.

	5.
	Precēm, kam piemērojama depozīta maksa, tā papildus jānorāda Elektronisko iepirkumu sistēmā preces kartītē sadaļā “Apraksts”, kā arī jānodrošina, ka preces svītrkods ir pārbaudāms depozīta sistēmā (https://depozitapunkts.lv/). Depozīta maksai netiek piemērota PVN likme.

	6.
	Prasības tīmekļvietnes noformēšanai 5.daļas precēm (5. daļa “Salvetes, vienreizlietojamie trauki, galda piederumi un galdauti, materiāli dāvanu iesaiņošanai”)
Pirms pirkuma veikšanas internetā (tālpārdošanā) pircējam e-katalogā jābūt pieejamai informācijai par preci saskaņā ar visām tehniskās specifikācijas prasībām.
Lai nodrošinātu atbilstību centralizēto iepirkumu institūcijas prasībām un nepieļautu preču izcelsmi no Krievijas Federācijas vai Baltkrievijas Republikas, piedāvātās preces aprakstā obligāti jānorāda produkta ražošanas valsts. Norāde “nav ražots Krievijā/Baltkrievijā” netiek uzskatīta par pietiekamu un netiek pieņemta kā atbilstības apliecinājums.
Saite uz centralizēto iepirkumu institūcijas prasībām atbilstošu informāciju jānodrošina visā e-kataloga darbības laikā. Tīmekļvietnē izvietotajam piegādājamās preces attēlam jāatbilst piedāvātajai precei un skaidri jāatspoguļo tās aktuālais vizuālais izskats, iepakojums un citas preces identificēšanai būtiskās īpašības.

	7.
	Piegādātājs Vienošanās darbības laikā, saskaņojot ar centralizēto iepirkumu institūciju un iesniedzot visus iepirkuma procedūras laikā prasītos kvalifikācijas un tehniskos dokumentus (ja tādi uz attiecīgo gadījumu attiecināmi), ir tiesīgs savstarpēji aizstāt tādu pārtikas produktu, kas ir ekvivalents pieprasītajam produktam gan pēc sastāva, gan fasējuma (izņemot precēm, par kurām pircējs ir nosūtījis pirkuma pieprasījumu un kamēr notiek darījuma process), kuras pilnībā atbilst 1. pielikuma (Tehniskā specifikācija un maksimālās cenas) prasībām. Nacionālās pārtikas kvalitātes shēmas produktu “Bordo karotīte” var aizstāt ar Nacionālās pārtikas kvalitātes shēmas produktu “Zaļā karotīte” vai produktu, kas marķēts ar BIO marķējumu. Nacionālās pārtikas kvalitātes shēmas produktu “Zaļā karotīte” var aizstāt ar produktu, kas marķēts ar BIO marķējumu. Produktu, kas marķēts ar BIO marķējumu var aizstāt tikai ar produktu, kas marķēts ar BIO marķējumu.

Piegādātājs, piedāvājot maiņai bioloģiskās izcelsmes pārtikas preces, kopā ar maiņas pieteikumu iesniedz derīga bioloģiskās lauksaimniecības operatora sertifikāta izdruku (piemēram, no TRACES datubāzes vai Pārtikas un veterinārā dienesta uzturētajiem publiskajiem reģistriem), kas apliecina piedāvātās preces atbilstību bioloģiskās lauksaimniecības prasībām.
Sertifikāta izdrukā nepārprotami identificējams:
· piegādātāja (nosaukums un reģistrācijas numurs);
· sertificētā darbības joma;
· sertificētie produktu veidi vai produktu grupas, blakus norādot atbilstošās maiņas pozīcijas numuru;
· sertifikāta derīguma termiņš.
Pieprasījumu preču vai to ražotāja maiņai vai aizstāšanai, kā arī visus nepieciešamos dokumentus, piegādātājs iesniedz, nosūtot uz e-pastu: precu.maina@vdaa.gov.lv. Preču maiņas pieteikuma veidlapas paraugu un tā aizpildīšanas norādījumus piegādātājs var pieprasīt, rakstot uz minēto e-pasta adresi.
Centralizēto iepirkumu institūcija 3 (trīs) darba dienu laikā izskata iesniegtos dokumentus un atļauj vai aizliedz preces vai tās ražotāja aizstāšanu, norādot attiecīgu iemeslu.
Ja izskatot preču vai to ražotāja maiņas vai aizstāšanas pieprasījumu nepieciešama papildu informācija, centralizēto iepirkumu institūcija to pieprasa piegādātājam; pēc papildu informācijas saņemšanas tiek atsākta pieprasījuma izskatīšana, piemērojot sākotnējo pieprasījuma izskatīšanas termiņu.

	8.
	Ja Vienošanās darbības laikā plānots aizstāt transportlīdzekli, kas tiek piedāvāts preču piegādei un par kuru piešķirti punkti saimnieciski visizdevīgākā piedāvājuma noteikšanai, piegādātājs preču piegādei izmantojamo transportlīdzekļu saraksta izmaiņu gadījumā ir tiesīgs savstarpēji aizstāt transportlīdzekli tikai ar līdzvērtīgu transportlīdzekli, kas atbilst vismaz EURO 5 atgāzu emisijas standartam vai ir bezemisijas transportlīdzeklis. Šāda aizstāšana ir jāsaskaņo ar centralizēto iepirkumu institūciju, iesniedzot visus iepirkuma procedūras laikā prasītos dokumentus, tai skaitā atjaunotu preču piegādes transportlīdzekļu sarakstu (atbilstoši iepirkuma procedūras dokumentācijā ietvertajai preču piegādes transportlīdzekļu saraksta formai).
Jebkuru transportlīdzekļu saraksta izmaiņu gadījumā piegādātājs 3 (trīs) darba dienu laikā pēc izmaiņu spēkā stāšanās iesniedz atjaunotu transportlīdzekļu sarakstu, nosūtot to uz e-pastu: precu.maina@vdaa.gov.lv.
Centralizēto iepirkumu institūcija 3 (trīs) darba dienu laikā izskata iesniegtos dokumentus.
Transportlīdzekļa valsts reģistrācijas numurs līguma izpildes laikā tiek izmantots kā kontroles instruments un tiek norādīts darījuma izpildes pavaddokumentos. Tas nepieciešams, lai centralizēto iepirkumu institūcija varētu pārliecināties, ka darījuma ietvaros piegādājamie pārtikas produkti ir pārvadāti ar tehniskajai specifikācijai un prasītajam emisijas standartam atbilstošu transportlīdzekli vai bezemisijas transportlīdzekli.

	9.
	Pārtikas preču derīguma termiņa un uzglabāšanas prasības.

9.1. Atkarībā no pārtikas preču piederības kādai no divām pamatgrupām, preču derīguma termiņu norāda divējādi (ar attiecīgo norādi):
9.1.1. “Ieteicams līdz”
Šo norādi attiecina uz pārtikas precēm, kas nav bīstamas no mikrobioloģiskā viedokļa.
Derīguma termiņu norāda šādi:
· ja derīguma termiņš nepārsniedz 3 (trīs) mēnešus – norāda dienu un mēnesi;
· ja derīguma termiņš pārsniedz 3 (trīs) mēnešus, bet nepārsniedz 18 (astoņpadsmit) mēnešus – norāda mēnesi un gadu;
· ja derīguma termiņš pārsniedz 18 (astoņpadsmit) mēnešus – norāda gadu.
9.1.2. “Izlietot līdz”
Šo norādi attiecina uz pārtikas precēm, kas ir īpaši ātrbojīgas un tādēļ īsā laikā var radīt tiešas briesmas cilvēka veselībai un ir jāuzglabā īpašos apstākļos.
Šādām precēm derīguma termiņu norāda ar konkrētu datumu, līdz kuram produkts ir izlietojams, ieskaitot norādīto dienu.

9.2. Prasības derīguma termiņam piegādes brīdī:

E-iepirkumu sistēmas pārtikas preču katalogā iekļautajiem pārtikas produktiem piegādes brīdī atlikušajam derīguma termiņam jābūt ne mazākam par 2/3 (divām trešdaļām) no ražotāja noteiktā kopējā derīguma termiņa, neskaitot piegādes dienu. Aprēķinu veic, noapaļojot rezultātu līdz tuvākajam veselajam skaitlim.
Ja pārtikas produktam ir īss derīguma termiņš (nepārsniedz 10 (desmit) dienas), piegādes brīdī līdz derīguma termiņa beigām jābūt vismaz 3 (trim) dienām, neskaitot piegādes dienu, ja to objektīvi pieļauj ražotāja noteiktais derīguma termiņš.

9.3. Uzglabāšanas un pārvadāšanas prasības:

Ja pārtikas produktiem ir noteikti īpaši glabāšanas, pārvadāšanas un/vai lietošanas apstākļi, tie ir obligāti jāievēro gan piegādātājiem, gan pircējiem.
Pārtikas produktu pārvadāšanas laikā piegādātājam ir jānodrošina pārtikas nekaitīgums visos aprites posmos, tostarp jānodrošina nepārtraukta aukstuma ķēde tiem pārtikas produktiem, kuru drošu uzglabāšanu apkārtējās vides temperatūrā nav iespējams nodrošināt.

	II
	Papildu nosacījumi pie Preču piegādes darījuma vispārīgajiem noteikumiem

	10.
	Vienošanās 2. pielikumā (Preču piegādes darījuma vispārīgie noteikumi) 1.6. punktā noteiktais minimālais piegādes apjoms vienam pircējam uz vienu piegādes adresi ir prece 50,00 EUR (piecdesmit euro) vērtībā bez PVN.

	11.
	Vienošanās 2. pielikumā (Preču piegādes darījuma vispārīgie noteikumi) paredzētais piegādes termiņš (izņemot gadījumu, ja tas ar pircēju vienojoties sistēmā ir ticis pagarināts) visā Latvijas Republikas teritorijā piegādātājam ir 5 (piecas) darba dienas.

	12.
	Vienošanās 2. pielikumā (Preču piegādes darījuma vispārīgie noteikumi) paredzētā piegādāto preču kvalitātes pārbaude veicama 3 (trīs) darba dienu laikā no preču faktiskās saņemšanas. Pircējs norādītajā laikā no faktiskās preču saņemšanas atzīmē e-iepirkumu sistēmā kvalitatīvo preču skaitu un rakstveidā informē piegādātāju par pārbaudes rezultātā konstatētajiem preču trūkumiem.

	13.
	Vienošanās 2. pielikumā (Preču piegādes darījuma vispārīgie noteikumi) 4.3. punktā paredzētās samaksas termiņš ir 20 (divdesmit) darba dienas.

	14.
	Ja pircējs, veidojot preču pirkuma pieprasījumu, nav ņēmis vērā piegādātāja norādīto informāciju preces kartiņā par preču vienību skaitu iepakojumā atbilstoši iepirkuma mērvienībai, piegādātājs ir tiesīgs samazināt preču pirkuma pieprasījumā norādīto daudzumu līdz tuvākajam zemākajam skaitam, kas atbilst pilnam preces oriģināliepakojumam. Minēto nosacījumu piegādātājs ir tiesīgs piemērot tikai tad, ja atsevišķajām precēm, kas izņemtas no oriģināliepakojuma, nav individuāla iepakojuma, kas ļautu tās nebojātā veidā nogādāt pircējam.

	15.
	Ja prece īslaicīgi nav pieejama piegādei, piegādātājs e-pasūtījumu apakšsistēmā preces kartītē izņem atzīmi izvēles laukā “Ir aktīva”, tādējādi deaktivizējot preci, lai tā netiktu iekļauta pirkuma pieprasījumos.

